text:
3.उपन्यास
सहस्रबाढ़नि -गजेन्द्र ठाकुर
“काका यौ, हम नहि लगेलिअन्हि कबकबाउछ”। ई गप कहैत हमर आँखिमे नोर आबि गेल छल। बनाइकेँ किछु गोटे छौड़ा सभ दलान पर सुतलमे कबकबाउछ लगा’ देने छलन्हि। कलम दिशिसँ खेला-कुदा कए सभ आबि रहल छल। महारक कातमे कबकबाउछक पात तोड़लक, आ’ एकर पातकेँ चमड़ा पर रगड़लासँ होयबला पऋणाम पर चर्चा होमय लागल। क्यो अपन चमड़ा पर लगेबाक हेतु तैयार नहि छल से दलान पर बनाइकेँ सुतल देखि हुनके देह पर पात रगड़ि देलकन्हि। पाछाँसँ हम अबैत छलहुँ आ’ सभ छौड़ातँ निपत्ता भए गेल, बनाइक नजरि हमरा पर पड़लन्हि। से ओ’ काकाकेँ कहि देलखिन्ह। काका हमर कोनो गप नहि सुनलन्हि आ’ दस बेर कान पकड़ि कए उट्ठा-बैसी करबाक सजा भेटल। संगहि साँझमे संगी सभक संग खेलेबाक बदला काका आ’ हुनक भजार सभक संग खेत पथारक दिशि घूमबाक निर्णय भेल जाहिसँ हमर बदमस्ती कम होय।
बाढ़िक समय छल।नाओ पर बाढिक दृश्य आ’ सिल्लीक शिकार। बादमे तँ एकर शिकार पर सरकार प्रतिबंध लगा’ देलक। मुदा मोन हमर टाँगल रहल गाम परक कल्पित खेल सभक दिशि, जे हमर सभक संगी सभ खेलाइत होयताह। ई छल पहिल दिन।
दोसर दिन बेरू पहर धरि हम एहि प्रत्याशामे छलहुँ, जे आइ फेरसँ काकाक संग जाए पड़त। ओना संगी सभकेँ हम ई भास नहि होमय देलियैक जे हम एको रत्ती चिन्तित छी, आ’ नाओ आ’ सिल्लीक खिस्सा सभ तन्मयतासँ सुनैत रहलाह। मुदा हमर मुखाकृति देखि कए काका पुछलन्हि, जे आइ हमरा सभक संग जएबाक मोन नहि अछि? तँ हम नञि नहि कहि सकलियन्हि। मुदा फेर अपनाकेँ सम्हारैत कहलियन्हि, जे मोन तँ गामे पर लगैत अछि। तखन काकाकेँ व्दया लागि गेलन्हि, आ’ एहि प्रतिबन्धक संग की हम बदमस्ती नहि करब हमरा गाम पर रहबाक छूटि भेटि गेल।
गाममे डेढ़ साल धरि रहलहुँ, आ’ जखन बाबूजीक ट्रांसफर पटना भ’ गेलन्हि, तखन बड़का भैयाक संगे पहलेजाघाट आ’ महेन्द्रूघाट द’ कए पटना आबि गेलहुँ। ओतय स्कूल सभमे प्रवेश परीक्षा होइत छल आ’ बाबूजी भायकेँ छठासँ सतमाक हेतु आ’ हमरा पँचमासँ छठा आ’ सतमा दुनू वर्गक हेतु प्रवेश परीक्षामे बैसओलन्हि। आ’ तकरा बाद हमरा बुझायल जे किएक हमरा बाबूजी पचमेमे छठाक विज्ञान आ’ गणित पढ़ि लेबाक हेतु कहने छलाह। प्रवेश परीक्षामेमे ईएह दुनू विषय पूछल जाइत छल।
अस्तु हमरा छठा आ’ सतमा दुनू वर्गक हेतु आ’ भाएकेँ सतमाक हेतु चयन जिला स्कूलमे भए गेल। फेर शहरक सरकारीयो स्कूलमे ड्रेस छलैक। से दुनू गोटे बाबूजीक संग दोकान गेलहुँ आ’ ड्रेस सियाओल गेल, दू-दू टा हाफ पैंट आ’ एक-एकटा अंगा। स्कूलक पहिलुके दिन मारि होइत-होइत बचल। एकटा चौड़ा हमरा देहाती कहल तँ से तँ हमरा कोनो खराप नहि लागल। ओहि उम्रमे देहाती शब्द हमरा नीके लगैत छल, मुदा आइ सोचैत छी तँ ओ’ ई शब्द व्यंग्यात्मक रूपेँ कहने छल। फेर जखन ओ’ देखलक जे ई तँ नहि खौँझायल तखन बंगाली-बंगाली कहनाइ शुरू कएलक। हम दुनू भाइ पातर दुबर आ’ शुभ्र-शाभ्र चिक्कन-चुनमुन लगैत छलहुँ, ताहिओ द्वारे ओ’ हमरा सभकेँ बंगाली बुझि रहल छल। हम ई व्यंग्य नहि सुनि सकलहुँ, आ’ ओकरा दिशि मार-मार कए छुटलहुँ। भाइ बीच-बचाओ कएलक।
(अनुवर्तते)
c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


c: text/html

text:
हम पुछैत छी : विदेह ई-पत्रिकाक सहायक सम्पादक श्री मुन्नाजीक संग रामभरोस कापड़ि “भ्रमर”क बातचीतक अंश:
मुन्नाजी: रामभरोस जी नमस्कार।
रामभरोस कापड़ि “भ्रमर”: नमस्कार।
मुन्नाजी: अपने अपन साहित्यिक यात्राक प्रारम्भिक परिदृश्यक विवेचनमे की कहए चाहब?
रामभरोस कापड़ि “भ्रमर”: मुन्नाजी, हम जाहि परिवारसँ आएल छी ओ धन-वीत्तमे समाजमे अग्रणी तँ छल, मुदा भाषा, साहित्यक ओतऽ नामोनिशान नै छलै। बाबूजी गाम विकास समितिक मुखिया, प्रधान पंच होइत रहलाह, क्षेत्रमे नीक प्रतिष्ठा, नाम छलनि। मुदा घरमे पत्र-पत्रिका, पुस्तक पढ़बाक माहौल नहि छलै। ताहुमे मैथिली!
जखन हमरा दुनू भाइकेँ बघचौरासँ जनकपुरक हाई स्कूलमे शिक्षाक हेतु पठाओल गेल, तखन स्थिति बदललैक। हमरा पत्र-पत्रिका पढ़बाक लत लागल, रुचि बढ़ल आ तखन किछु लिखी से मनमे होबऽ लागल। हमर सम्पर्क डॉ. धीरेन्द्रसँ भेल जे रा.रा.कैम्पसमे मैथिली पढ़बैत छलाह। हुनका संगतिसँ लेखन दिश सक्रियता बढ़ल। ओना हम अपन पहिल कथा “इमानदार बालक” हिन्दीमे लिखने रही आ डॉ. धीरेन्द्रकेँ देखौने रहियनि। ओ तत्काल हमरा अपन भाषा मैथिलीक प्रति आकर्षित करौलनि आ तकर अनुवाद कऽ लएबा लेल कहलनि। हम कथाक अनुवाद मैथिलीमे कऽ देलियनि, जकर शुद्धि करैत काल एक्को पंक्ति एहन नहि छल जाहिमे लाले लाल नहि लागल होइ। जखन उतारि कऽ देलियनि तँ हुनक चिट्ठीक संग मिहिरमे पठा देबाक लेल कहलनि जे कथा नेना भुटकाक चौपाड़िमे १९६४ ई. मे छपल। तहिया हमर उमेर १३ वर्षक छल। बस, तकरा बाद हमर साहित्यिक यात्रा जे चलल, आइ धरि निरन्तर जारी अछि। एखन धरि विभिन्न विधाक तीससँ ऊपर पुस्तक प्रकाशित भऽ चुकल अछि।
मुन्नाजी: साहित्यक अतिरिक्त अहाँ आर कोन गतिविधिसँ जुड़ल रलौं अछि?
रामभरोस कापड़ि “भ्रमर”: हमर प्राथमिक झुकाउ साहित्ये दिश रहल। खूब लिखलौं- खूब आनन्दित भेलौं। दोसर हम पत्रकारितामे सेहो निरन्तर लागल छी। नेपालक पहिल मैथिली समाचारपत्र “गामघर साप्ताहिक”क विगत तीस वर्षसँ सम्पादन-प्रकाशन कऽ रहल छी। एहि विच “अर्चना”, “आंजुर” मासिक, द्वैमासिक, सेहो निकाललहुँ। एकर अतिरिक्त सामाजिकशोध संस्थामे सेहो सक्रिय रहलहुँ।
मुन्नाजी: मैथिली साहित्यक परिधि छोट आ सीमित अछि। मुदा ऐ भाषाक रचनाकार सभ अपने कुकुर कटाउझ करैत पाओल जाइत छथि। ई समस्या किएक उत्पन्न होइत अछि आ एकर निदान की?
रामभरोस कापड़ि “भ्रमर”: मैथिली भाषा, साहित्यक क्षेत्रमे लाभक अवसर कम छैक। जे छै तकरा अपना दिश कोना हँसोथल जाए, एहि फिराकमे मित्रगण सभ लागल रहैत छथि। एक आर्थिक लाभक लोभ, दोसर अपन वर्चस्व कायम रखबाक लौल- दुनू कुकुर कटाउझक कारण मानल जा सकैछ। निदान कहब कठिन- ई स्वभाव, प्रकृति आ आचरणसँ सम्बद्ध छैक। धैर्य राखब मात्र एकर उपाय थिक।
मुन्नाजी: देखल जाइत अछि जे सामान्यतः मैथिलीमे दू चारिटा रचना वा एक दुइ साल रचनाक पछाति एकटा पत्रिका निकालि ओ रचनाकार स्वयंकेँ सम्पादक घोषित कऽ दैत छथि। वास्तवमे सम्पादनक की मानदण्ड अछि आ ओइपर कतेक सम्पादक अटकल रहि पबैत छथि?
रामभरोस कापड़ि “भ्रमर”: ई-प्रश्न मोनकेँ गदगद कऽ देलक। साँच बात इहो छैक- एखन मैथिलीमे ई समस्या बड़ जोड़ पकड़ने अछि। दू चारिटा कथा, कविता लिखने, छपने अपनाकेँ साहित्यक सिरमौर बुझबाक भ्रम सभतार होइछ। दशकूंक लगानीकेँ छाउर बूझि मुँहक फुकसँ उड़िया देबाक भयावह आत्मरति भाव मैथिली लेखनक सहज परम्पराकेँ भ्रमित कऽ रहलैक अछि। सम्पादन स्वयंमे एकटा कला छै, विज्ञान छैक। एक-आध अंक बहार कऽ अपनाकेँ सम्पादक काह मठोमाठ बनने हमरा जनैत ताही प्रतिभाक हेतु नोक्शानीक बात छैक। सुधांशु शेखर चौधरी, डॉ. हंसराज, डॉ. भीमनाथ झा, बाबू साहेब चौधरी, कृष्णकान्त मिश्र, डॉ. सुधाकान्त मिश्र, डॉ. धीरेन्द्र, सम्प्रतिमे रामलोचन ठाकुर आदि किए सम्पादक कहौलनि! अहाँ मानदण्डपर अटकलक बात करै छी, पत्रिकाक कए गोट अंकपर ओ अटकल रहि पबैत छथि?
मुन्नाजी: नेपाल प्रज्ञा प्रतिष्ठानक प्राज्ञ भऽ प्रतिष्ठासँ केहन अनुभव कऽ रहल छी, ऐसँ जीवन आ लेखनमे केहन परिवर्तन आएल अछि, की जीवन आ लेखनमे ई सहायक भेल अछि?
रामभरोस कापड़ि “भ्रमर: निश्चय प्रज्ञा प्रतिष्ठानमे प्राज्ञ भऽ आएब हमर सपना रहए। कोनो साहित्यकारक हेतु ई सभसँ उच्च सम्मान छैक। हम नेपाल सरकारक एकरा लेल आभारी छी। एहिसँ हमर जीवन शैलीमे किछु परिवर्तन तँ भेबे कएल अछि। हम जनकपुरमे रहैत छलहुँ, आब काठमाण्डूमे रहऽ पड़ैत अछि। हम स्वतंत्र, खुशफैल रहऽ बला लोक, आब नियमित ऑफिस जाए पड़ैत अछि। मुदा स्वतंत्र आ आह्लादकारी काज तँ छैहे प्रतिष्ठानमे। लेखनमे कोनो फरक नै, बस बेसी जगजिआर भेल अछि। पत्रकारिता बस लेखनकेँ बाधित करैत छल। हम काठमाण्डू अएलाक तीन वर्षमे छः गोट पुस्तक प्रकाशित कऽ सकलहुँ आ दर्जनों निबन्ध, कथा, कविता, नाटक आदि।
मुन्नाजी: नेपाली साहित्य मध्य मैथिली साहित्यक केहेन जुड़ाव छैक? आ दुनू भाषा मध्य कोन साहित्य बेशी समृद्ध अछि आ किएक?
रामभरोस कापड़ि “भ्रमर: नेपाली आ मैथिली अपन-अपन बाटपर चलैत अछि। एक राज्योपोषित रहलै, दोसर साहित्यकार पोषित। प्राचीन साहित्य मैथिलीक, लेखनमे समृद्ध नेपाली।
मुन्नाजी: मैथिलीक सीमामे फाँट कएल (नेपाल आ भारत) साहित्यिक गतिविधिक तुलनात्मक परिदृश्ये कतुक्का साहित्यक केहेन दशा-दिशा देखा पड़ैए?
रामभरोस कापड़ि “भ्रमर: भारतीय साहित्यकार, ओतुक्का साहित्यिक प्रतिष्ठान, सरकारी वा गएर सरकारी एहि तरहक फाँट-बखरा कऽ कऽ रखने अछि। एम्हरका लोक साहित्य अकादमीक पत्रिका, पुरस्कार, लेखन, गोष्ठीमे सामेल नहि कएल जाइत छथिनेपालमे तेहन कोनो बन्देज नै छैक। प्रज्ञा प्रतिष्ठानक कार्यक्रममे हमहीं निरन्तर बजबैत छिऐन्हि, डॉ. प्रफुल्ल कुमार सिंहक “नेपालक मैथिली साहित्यक इतिहास” नेपालक अर्ध सरकारी प्रकाशन संस्था साझा प्रकाशन छपलक अछि। हँ, ओम्हरका साहित्यक लेखन परम्परा निरन्तर चलैत रहल- समृद्ध अछि। प्राचीनताक दृष्टिएँ, ऐतिहासिक उपलब्धिक दृष्टिएँ नेपाल ओम्हरसँ समृद्ध अछि। “वर्णरत्नाकर”, सिद्ध साहित्य, मल्ल काल, सभ मैथिली साहित्यक आधार थिकै- ज्कर स्रोत नेपाले अछि।
मुन्नाजी: वर्तमानमे अपन गतिविधि कोन दिशामे जारी अछि? साहित्यिक-सांस्कृतिक कोनो अग्रिम योजना अछि?
रामभरोस कापड़ि “भ्रमर: एखन प्रज्ञामे लागल छी। देखू, साझा प्रकाशनमे अध्यक्ष भऽ कऽ तँ ओ मात्र नेपालीक पुस्तक छपैत छल, हम मैथिलीक शुरुवात कएलहुँ। एक बालपोथी “बगियाक गाछ”, दोसर “मैथिली साहित्यक इतिहास”। प्रज्ञामे पहिल बेर साधारण सदस्य भऽ आएल रही तँ पहिल बेर मैथिलीक पत्रिका बहार कएलहुँ “आंगन”। जे एहि बेर अएलाक बाद हमरे सम्पादनमे निरन्तर प्रकाशित अछि। एखनो बेसीसँ बेसी मैथिली दिश ध्यान दितो हमर विभाग “संस्कृति विभाग” सम्पूर्ण देशक हेतु देखैत अछि। तथापि जट जटिन, सलहेस, दीनाभद्रीक लोकगाथा, नृत्य संयोजन, संकलन, ऑडियो विडियोग्राफीक सुरक्षित कऽ देने छिऐक। हम ग्रन्थक रूपमे बहार करबाक नियारमे छी। मैथिलीमे एम्हर नाट्य क्षेत्रमे किछु नव संस्था, कलाकार सभ अपन प्रतिभा देखौलनि अछि, हम हुनका सभकेँ उचित मंच भेटौक ताहि दिश प्रयत्नरत छी।
मुन्नाजी: साहित्य लेखक एवं सम्पादकक नव तूरकेँ की सनेस देबऽ चाहब?
रामभरोस कापड़ि “भ्रमर: जे लिखथि मोनसँ लिखथि। अपनेसँ अपन मूल्यांकन नहि करथि। अपन अग्रज साहित्यकारक सम्मान करथि। सम्पादक महज लौलसँ अथवा अपनाकेँ स्थापित देखएबा लेल नहि करथि। एहिसँ अपन पूर्वूक छविकेँ धुमिल भऽ जएबाक डर होइछ।
मुन्नाजी: साहित्य मध्य साहित्यकारक राजनीतिक उठापटककेँ अहाँ कोन परिप्रेक्ष्यमे देखै छी? की साहित्यकारक लेल ऐ प्रकारक क्रियाकलाप उचित अछि?
रामभरोस कापड़ि “भ्रमर: हमरा लगैत अछि शुरुएक प्रश्नमे किछु बात आबि गेल अछि। साहित्यकारकेँ राजनीतिसँ दूरे रहने नीक। मुदा कतेको अवस्थामे ई सम्भव नहि बुझाइत छै। पटना आ दरभंगाक साहित्यिक मंचपर राजनीतिकर्मीक वर्चस्व एकर प्रमाण अछि।
मुन्नाजी: शुरूहेसँ मैथिली भाषा पिछड़ल जातिक धरोहरि जकाँ रहल अछि। मुदा साहित्य मध्य (रचनाकारक रूपेँ) ओइ वर्गकेँ अवडेरि कऽ (कतिया कऽ) राखल गेल। की ऐसँ भाषाक हीनता आएल अछि? वा ई भाषा मृत्यु शय्या धरि पहुँचि गेल अछि। अहाँक नजरिये की कहब ऐपर?
रामभरोस कापड़ि “भ्रमर: ई प्रश्न हमरा जनैत मैथिली भाषा, साहित्यक क्षेत्रमे सभसँ अहम अछि।
मैथिली भाषाकेँ संस्कृत जकाँ “हम्मर भाषा” कहि विगत डेढ़-दू सय वर्षसँ अपन पोथी-पतरामे जाँति कऽ रखनिहार मुट्ठी भरि वर्ग नब्बे प्रतिशत बजनिहारकेँ एकरासँ दुरे रखबाक काज कएलनि। आब जखन ई जपाल भऽ गेल छन्हि तँ भाषाक विस्तारीकरणमे लागल छथि। एखनो मैथिलीक मंचपर नमूनाक हेतु किछु गोटे अभरताह, मुदा तकर पुछ कोन रूपेँ? साहित्यमे कतेक चर्च? गोलैसी कऽ कात करबाक, नीचाँ देखएबाक कोन प्रयत्न छुटल अछि? एहिमे कोन सन्देह जे जे वर्ग मात्र मैथिलीएटा बजैत अछि, तकर भाषा छीनि कऽ अहाँ महन्थ बनल छिऐ, आ अपने अंग्रेजी, हिन्दी, नेपाली बजैत समाजमे रोब दैत छिऐ। परिणाम तँ साफ छै,- एहि बेरका जनगणनामे नेपालमे मैथिलीक ठामपर मगही, बज्जिका लिखाओल गेलैए। किछु लाख तँ अबस्से बजनिहारक संख्या कम भेल हएतै। लिखौनिहारक साफ तर्क छलै, ई भाषा हमर अछिए नहि, ई तँ…।
हमरा सन लोक एहिमे लागल छी, स्वयं हम एकर प्रतिपादमे किछु जिल्ला घुमलहुँ। मुदा हमरा सभकेँ अपवाद बुझैत अछि। आ जे नाटक एखनो धरि कएल जा रहल छैक, ताहिसँ मोन हमरो सभक दग्ध अछि औ मुन्नाजी! किएने मैथिलीक पुस्तक बिकाइए, पत्रिका बिकाइए? जे लेखक सएह पाठक! हमरा लगैत अछि- आब सम्हरबोक समय नहि अछि! ई भाषा मृत्यु धरि पहुँचि गेल अछि से हम नहि कहब, मुदा कए खाढ़ीमे विभक्त आ छिन्न-भिन्न धरि अवश्य भऽ गेल अछि। जकरा जोड़बाक ककरो ने रुचि छैक आने पलखति! तखन?!

robotstxt: allowed

filter: keep


text:
Friday, October 18, 2013
अनेरूआ बेटा (दोसर संस्करण)
अनेरूआ बेटा
तेसरि साँझ। अन्हरिआ चौठ रहने चान तँ नै उगल छल मुदा पूब दिस धाही छिटकए लगल छेलै। सुनसान अन्हार देखि किछु क्षण पहिनइ एकटा कुमारि, समाजमे लोक-लाज बँचबैक खिआलसँ दस दिनक जनमल बच्चाकेँ रस्ताक किनछरिमेे रखि अढ़े-अढ़ आँगन चलि गेलि। बच्चाकेँ नओ दिन तँ झाँपि-तोपि कऽ बिमारीक बहाना बना रखलक। मुदा घटना खुलै दुआरे दसम दिन जी-जाँति कऽ फेकलक नै, रस्ताक कातमे ओरिया कऽ रखि देलक। पाँचे-सात मिनटक पछाति गंगाराम हाटसँ घर अबैत रहए। जनमौटी बच्चाक रुदन गंगाराम सुनलक, एकाएक पएर अस्थिर भऽ गेलै। बीच बाटपर ठाढ़ भऽ ओ अवाज अकानए लगल। ई अवाज तँ कोनो जानवर वा जन्तुक वा चिड़ै-चुनमुनीक तँ नै छी। मनुखक बच्चाकेँ बोली बूझि पड़ैए। मुदा ऐठाम मनुखक बच्चाकेँ बोली भऽ केना सकैए? तहूमे केकरो देखबो ने करै छिऐ। बाँसक गारल खुट्टा जकाँ गंगाराम बीच बाटपर ठाढ़ भऽ गेल। कनीकाल ठाढ़ रहि ओ आस्ते-आस्ते बच्चा दिस पएर बढ़बए लगल। झल-अन्हार रहने अधिक दूर देखबो ने करै छल। खेतमे कीड़ी-मकोड़ी, कियो अपन माए-बापकेँ हाक पाड़ैत तँ कियो अरामसँ गीत गबैत। तइसँ सौंसे बाध अनघोल होइत रहए।
लग पहुँच गंगाराम बैसि बच्चाकेँ निहारए लगल। एक मन कहलकै, ई तँ मनुखक बच्चा छी। मुदा दोसर मन कहलकै, ऐठाम बच्चा आएल केना? तरकारीबला झोरा दूबिपर रखि, दहिना हाथ बच्चाक देहपर दऽ हसोथए लगल। देह सिहरि गेलै। सगर देहक रोइयाँ-रोइयाँ ठाढ़ भऽ गेलै। मुदा मनमे खुशी उपकलै। मन थीर कऽ बच्चाकेँ दुनू हाथे उठा लेलक। उठा कऽ बच्चाकेँ पेटमे साटि, बामा हाथे बच्चाकेँ थाम्हि दहिना हाथे खढ़-पात पोछए लगल। बच्चा ओहिना पूर्ववते कनैत रहए। खढ़ पोछि गंगाराम कान्हपर सँ गमछा उतारि बच्चाकेँ लपेटि लेलक। तरकारीक झोरा कान्हमे टाँगि छाती लगौने बच्चाकेँ अपना ओइठाम अनलक।
आँगन आबि गंगाराम हँसैत घरवालीकेँ कहलक-
“आइ भगवान खुश भऽ एकटा बेटा देलनि।”
पतिक बात सुनि अकचकाइत भुलिया लगमे दौगल आबि पतिक कोरासँ बच्चा अपना कोरामे लैत पुछलक-
“केतए ई बच्चा भेटल? आ-हा-हा, बच्चा तँ बड़ दीब अछि।”
“हाटसँ घुमैत काल बाटपर भेटल। एकर सेवा करू। जँ अप्पन बनि कऽ आएल हएत तँ जीबे करत नै तँ जहिना रस्ते-रस्ते आएल तहिना चलि जाएत।”
पतिक बात सुनि भुलिया मोने-मन सोचए लागलि, अपना तँ ने गाए अछि आ ने बकरी, जेकर दूध पिआ बच्चाकेँ पालितौं। अपने तँ दूध हेबे ने करत किएक तँ बुढ़ाड़ीमे सभ अंग सुखा गेल। निराश मनमे भुलियाक आशा जगलै। मनमे एलै, अपन ने छाती सूखि गेल मुदा पितियौत दियादनी तँ चिलकौर अछि। मन पड़िते भुलिया भगवानकेँ धैनवाद दैत बाजलि-
“जहिना भगवान सुखाएल बोनमे फूल फुलौलनि तहिना ओकर अहारोक ओरियान तँ वएह करथिन।”
पचास बर्खक गंगाराम। अड़तालीस बर्खक भुलिया। मुदा जेते थेहगर गंगाराम तइसँ कम भुलिया। अड़तालीस बर्खक भुलिया साठि बर्खसँ ऊपर बूझि पड़ैत अछि। झुनकुट बूढ़ जकाँ। बूढ़क सभ लक्षण भुलियामे आबि गेल अछि मुदा कोरामे बच्चा देखि भुलियाक शरीरमे जुआनीक खून दौगए लगलै। नव उत्साह, नव-जीवन। आनन्दित भऽ विह्वल होइत नजरिसँ भुलिया पतिकेँ देखैत आ गंगाराम पत्नीकेँ। दुनूक मनमे खुशीक हिलोर उठैत रहए। पानिक गुब्बारा जकाँ खुशी मँुहसँ निकलए चाहैत रहए। बच्चाकेँ चुप रहै दुआरे भुलिया अपन छातीमे बच्चाकेँ लगा लेलक। कनी काल बच्चा छातीमे लागि मुँह बन्न केलक मुदा दूध नै भेटने फेर ओहिना कानए लगल।
गंगारामक घरक बगलेमे पितियौत भाए रूपलालक घर। बच्चाकेँ छाती लगौने भुलिया रूपलालक आँगन पहुँचलि। रूपलालक स्त्री-कबुतरी अपना बच्चाकेँ दूध पिअबैत रहए। तीन मासक बच्चा रहै। भुलियाक कोरामे बच्चाकेँ कनैत देखि अपना बच्चाकेँ ओछाइनपर सुता भुलिया कोरासँ बच्चाकेँ लैत दूध पीआबए लागलि। भूखल बच्चा, हपसि-हपसि दूध पीबए लगल। बच्चाकेँ दूध पीबैत देखि भुलिया कबुतरीकेँ कहलक-
“भगवान तोरा सात गो बेटा औरो देथुन।”
भुलियाक बातकेँ हँसीमे उड़बैत कबुतरी बाजलि-
“चारिएटा मे तँ अकछि गेलौं आ सातटा आरो पोसब पार लागत। अपन असिरवाद घुमा लथु। जेतबे अछि तेकरे निमेड़ा होइ तहीसँ बहुत हएत।”
फेर बात बदलैत बाजलि-
“दीदी, बुढ़ाड़ीओमे जे हिनका बेटा भेलनि से केहेन पोरगर छन्हि। हिनके जकाँ आँखि, मुँह, नाक लगै छन्हि। भैया जकाँ किछु ने बूझि पड़ैए।”
भुलिया-
“सभ दिन तूँ एक्के रंग रहि गेलैं। कहियो तोरा बजै-भुकैक लूरि नै भेलौ। जेठ-छोटक विचार तँ बुझबे ने करै छीही। केकरो किछु कहि दइ छीही। कोनो गत्तरमे लाज-सरम तँ छौहे नै।”
हँसैत कबुतरी दोहरबैत कहलक-
“एँह दीदी, हिनका अखनि की भेलनि हेन, एकटाकेँ के कहाए जे जोड़ो लगि जेतनि।”
कबुतरीक बातसँ भुलियाकेँ तामस नै उठै। बच्चाक आनन्द हृदैकेँ पानि जकाँ कोमल बना देने छेलै। भुलिया उद्गारमे हृदए खोलि देलक-
“तोरे भैयाकेँ हाटसँ अबै काल रस्तामे ई बच्चा भेटलै।”
कबुतरी-
“भेटुआ बच्चाक मँुह हिनका मुहसँ किए मिलै छन्हि? ई हमरासँ छिपबै छथि।”
खौंझा कऽ भुलिया बाजलि-
“अच्छा हो, हमरे भेल। आब तँ मनमे सबुर भेलौ।”
बात बदलैत कबुतरी बाजलि-
“दीदी, जहिना एकटा बच्चाकेँ दूध पीयबै छी तहिना अहू बच्चाकेँ दूध पिआ देबनि। कोनो कि हमरा घरमे मौसरी नै अछि जे बच्चाकेँ दूधकटू हुअए देबनि। लोकेक काज समाजमे लोककेँ होइ छै किने। हिनका अन्हार घरमे दीप जरलनि। तइसँ कि हमरा खुशी नै होइए।”
कबुतरीक बात सुनि भुलियाक मन गद्-गद् भऽ गेलै। भुखाएल बच्चाकेँ पेट भरिते निन्न आबि गेलै। बच्चाकेँ बिछौनपर सुतबैत कबुतरी बाजलि-
“दीदी, बच्चाकेँ एतै रहए देथुन। राति-बिराति जहन भुख लगतै, पिया देबै।”
“बड़बढ़ियाँ।”
कहि भुलिया अपना आँगन आबि पतिकेँ कहलक-
“आब बच्चा जीबे करत। बड़ दूध गोधनपुरवालीकेँ होइ छै। दुनू बच्चाकेँ पालि लेत।”
बच्चा लेल गंगारामक मन कनैत। मुदा भुलियाक बात सुनि मन हरिया गेलै। मनमे एकटा शंका जरूर उठलै, बाजल-
“बच्चाकेँ अपना अँगना किए ने नेने अएलौं? आन तँ आने छी।”
पतिकेँ चोहटैत भुलिया कहलक-
“अहाँ पुरुख छी, तँ की बुझबै? माएक की मासचर्ज होइ छै? से स्त्रीगणे बूझि सकैए। जे माए एक दिन बच्चाकेँ छातीसँ लगा लेत ओ जिनगीमे कहियो ओइ बच्चाक अधला नै सोचत।”
गंगाराम चुप भऽ गेल। मुदा एकटा बात मन पड़लै। पुछलक-
“अपने दुनू गोटे ने ओकर बाप-माए हेबै, तँए कोनो नाओं तँ रखि देबै किने।”
पतिक बात सुनि भुलिया मनमे छठियारक दृश्य आबि गेलै। मुस्की दैत बाजलि-
“आन बच्चाकेँ तँ स्त्रीगण सभ मिलि कऽ नाओँ रखै छै। मुदा से तँ ऐ बच्चाकेँ नै भेलै। अपने दुनू गोटे मिलि कऽ नाओं रखि दियौ।”
भुलियाक विचार सुनि पति बिहुँसैत बाजल-
“मंगल नाओं रखि दियौ।”
सात मासक पछाति बच्चाक मुँहमे दाँतो जनमए लगल आ ठाढ़ भऽ कऽ डेगा-डेगी चलौ लगल। अन्न सेहो चाटए लगल आ पानि सेहो पीबए लगल। बच्चाक सिनेह एते अधिक दुनू परानी गंगाराममे रहै जे कखनो आँखिक परोछ हुअए, से नै चाहए। भुलिया बोइन करब छोड़ि देलक। अँगना-घरक काज सम्हारि साबेक जौर ओसारेपर बैसि बाँटए लागलि। ओकरे बेचि-बेचि दू पाइ कमा लइ छलि। अपना तँ साबे नै रहै मुदा अधियापर बँटैले गाममे साबे भेटै। दुनू परानी गंगारामकेँ एते उत्साह बढ़ि गेलै जेते दस बर्ख पहिने छेलै। भरि-भरि दिन काज करैत मुदा थाकनि बुझिए ने पड़ै। भुलियाकेँ जखनि मंगल माए कहैत तहन आनन्दसँ ओ उन्मत भऽ जाए।
पाँच बर्खक अवस्थामे मंगलक नाओं पिता स्कूलमे लिखा देलक। मंगल पढ़ए लगल। पाँचे किलास तक पढ़ाइ गामक स्कूलमे होइत रहए। पँचमा तक मंगल पढ़ि लेलक। दस बर्खक भइओ गेल। मुदा दुनू परानीमे गंगारामक देह एते अव्वल भऽ गेलै जे काज करैले लोक अढ़ौनाइ छोड़ि देलकै। कहुना-कहुना दुनू परानी जौर बाँटि-बाँटि गुजर करए। जिनगी भारी लागए लगलै। मुदा दसे बर्खक मंगलमे ज्ञानक उदए कनी-मनी भऽ गेलै। जहिना बच्चेमे हनुमान बाल सुरूजकेँ गीरि गेल छला, तहिना। मंगल बापकेँ कहलक-
“बाबू अहाँ दुनू गोटे काज करै जोकर नै रहलौं। हमरा मन होइए जे चाहक दोकान खोली। अपने डेढ़ियापर एकटा एकचारी बान्हि दिअ, ओइमे हम दोकान खोलब।”
गंगारामक मनमे जँचलै। मुदा चाह तँ गामक लोक पीबैत नै अछि, तहन दोकान चलतै केना? मुदा तैयो एकचारी बान्हि देलक। बाड़ीमे एकटा जीमहर-गाछ रहै ओकरा पच्चीस रूपैआमे बेचि, चाह बनबैक बरतन-बासन मंगल कीनि लेलक।
चाहक दोकान मंगल शुरू केलक। नव वस्तुक दोकान गाममे। मुदा पहिल दोकानकेँ तँ मोनोपोली -एकाधिकार- होइ छै। शुरूमे तँ गामक लोक नव चीज पेय बूझि सिहन्ते पिनाइ शुरू केलक। मुदा धीरे-धीरे दोकान जमि गेलै। जइसँ एते कमाइ हुअ लगलै जे कहुना-कहुना गुजर चलि जाइ। तीन साल बीतैत-बीतैत दुनू परानी गंगाराम मरि गेल। जाधरि गंगाराम जीबै छल ताधरि गाममे मंगलक प्रति कोनो तरहक घृणा नै छेलै मुदा गंगारामक मरला पछाति लोकमे घृणा जागए लगलै। मुदा तैयो दोकानक बिकरीमे कमी नै एलै, किएक तँ समाजक लोक चाह-पानि पीअब शुरू कऽ देने छल।
चाहक दोकान केलाक उपरान्तो मंगलक मनमे पढ़ैक जिज्ञासा जीविते रहए। खाइ-पीबैसँ जे पाइ उगड़ै ओइसँ किताब-कागत-कलम कीनि-कीनि पढ़बौ करए आ लिखबो करए। मरै काल गंगाराम मंगलकेँ जनमक इतिहास सुना देने रहथिन। जइसँ मंगलमे समाजक कुरीति-कुबेवस्था जे करमी लत्ती जकाँ छाड़ने अछि, ओइ बिन्दुपर नजरि पहुँच गेल छेलै। तँए किताबक अध्ययन संग-संग समाजक बेवहारक अध्ययन करए लागल। चाहक दोकान चलबैत तँए दस गोटे संग गप-सप्प करैक लूरि सेहो सीखि लेलक। तेतबे नै...।
रूपचन गामक खिसक्कर। मुदा बड़ गरीब। साँझू पहर एक झोँक चाहक बिकरी खूब होइ, बादमे गहिंकी पतरा जाइ। जहन गहिंकी पतरा जाइ तहन रूपचन मंगलक दोकानपर अबै। दू गिलास चाह पिया मंगल रूपचनक दिमाग साफ कऽ दइ। दू-चारिटा पछुएलहा गहिंकीओ रहै, तैबीच रूपचन पुरना खिस्सा उठाबै। एक घंटा, दू घंटा, तीन-तीन घंटा तक रूपचन खिस्सा मंगलकेँ सुनबै। खिस्सा सभ दिन बदलि-बदलि कऽ कहै। कहियो राजा-रानी, तँ कहियो रानी सरंगा तँ कहियो रजनी-सजनीक। कहियो गोनू झा तँ कहियो डाकक। कहियो अल्हा-रुदल तँ कहियो दीना-भदरीक। कहियो लोरिक तँ कहियो सलहेसक।
ऐ रूपे मंगलक बुधिक बखाड़ीमे किताबक ज्ञान, समाजक ज्ञान आ खिस्साक ज्ञान जमा हुअ लगलै। रातिमे जे खिस्सा सुनै ओ दिनमे जहन समए भेटै, लिखि लिअए। लिखैत-लिखैत पाँति सेहो सोझ-साझ हुअ लगलै आ जिज्ञासो बढ़ए लगलै।
एक दिन बेर टगैत एक गोटे मंगलक ऐठाम चाह पीबए आएल। देह-दशासँ बिल्कुल साधारण। हाथमे एकटा चमड़ाक बैग। ओ आदमी “भारत जागरण” पत्रिकाक सम्पादक रहथि। गामक दशा-दिशाक अध्ययन करैले गाम दिस आएल छला। मंगलसँ गप-सप्प करैत ओ सम्पादक हरा गेला। उन्मत्त भऽ गेला। जेना मंगलक हृदए आ सम्पादकक हृदए एकठाम भऽ केतौ सफरमे निकलल हुअए, तहिना।
भक्क टुटिते दुनू गोटे हँसए लगल। सम्पादक कहलखिन-
“बौआ, अहाँ चाह बनाउ। अखनि धरि हमहूँ आइ चाह नै पीने छेलौं। आइ हम रहब। निचेनसँ गप-सप्प करब।”
मंगल चाह बनबए लगल। चाह बनल। दुनू गोटे पीलनि।
खेला-पीला पछाति, रातिमे दुनू गोटे एक्के बिछानपर बैसि गप-सप्प करए लगल। जे किछु खिस्सा-पिहानी मंगल लिखने छल ओ हुनका–-सम्पादकक- आगूमे रखि देलकनि। उनटा-पुनटा सम्पादकजी देखए लगला। भाषा-शैली तँ नै जँचलनि मुदा विषए-वस्तु हृदैकेँ पकड़ि लेलकनि। हँसैत बजला-
“बड़ सुन्दर वस्तु सभ अछि। एकरे तकैले हम आएल छी।”
कहि बैग खोलि किछु पत्रिका आ किछु किताब दैत कहलखिन-
“ऐमे लिखैक तौर-तरीका निर्धारित कएल अछि। एकरा ठीकसँ पढ़ि जे आधार निर्धारित अछि, ओइ अाधारपर लिखब। हम सम्पादक छी। मासिक पत्रिका चलबै छी। अहाँक एक-एक कथा सभ मासक पत्रिकामे छापब। एक कॉपी अहूँकेँ पठा देल करब।”
तीन-चारि घंटा धरि सम्पादकजी मंगलकेँ बुझबैत रहलखिन। भोरे सूति उठि चाह पीब ओ चलि गेला।
मंगलक कथा पत्रिकामे मासे-मास छापए लगल। मंगलक अनेको पाठकमे एकटा लड़की सेहो। नाओं सुनयना। दर्शन शास्त्रसँ एम.ए.मे पढ़ैत। पाँचम मासक पत्रिकामे सम्पादकजी मंगलक परिचएमे एकटा उपन्यासक चर्चा सेहो कऽ देलखिन, नाओं छेलै “मरल गाम”। सुनयनाक पिता ओकील। सुनयनाक मन “मरल गाम” नाओं पढ़ि नाचए लागलि। मनमे अाबए लगलै, हमर देश तँ गामक देश छी। जहन गामे मरल अछि तहन देशकेँ की कहबै? ई विचार सुनयनाक मनमे उड़ी-बीड़ी लगा देलक। जे सुनयना, पिताक सोझाँमे भरि मँुह कहिओ बजैत नै ओ सुनयना आइ पितासँ डिस्कस करैले तैयार भऽ गेलि।
कोर्टसँ आबि ओकील साहेब चाह पीब टहलैले गेला। टहलि-बूलि कऽ दोसर साँझमे आबि कौल्हुका केसक तैयारी लेल फाइल निकाललनि। पत्नी चाह आनि कऽ देलखिन। चाह पीब, पान खा फाइल खोलैत रहथि आकि सुनयना आबि कऽ आगूक कुरसीपर बैसि बाजलि-
“बाबूजी, एकटा सबाल मनमे घुरिया रहल अछि। ओ कनी बुझा दिअ?”
“की?”
“आइ पत्रिकामे पढ़ने छेलौं जे सचमुच गाम मरल अछि। जँ गाम मरल अछि तँ देश गामक छी। देशकेँ की कहबै?”
सुनयनाक प्रश्नक गंभीरतापर नजरि नै दऽ ओकील साहेब कहलखिन-
“ई साहित्यकार लोकनिक समझ छियनि, तँए ऐ पर किछु नै कहि सकै छिअ।”
साहित्यकारो तँ अही समाजक लोक होइ छथि। हुनको आने लोक जकाँ जिनगी छन्हि। तहन ओ एहेन विचार किए लिखलनि?”
“साहित्यकारक बात साहित्यकारे बूझि सकै छथि। हम तँ ओकील छी कानूनक बात बुझै छिऐ। अखनि तूँ जा, हम एकटा केसक तैयारी करब।”
सुनयना उठि कऽ चलि गेलि। अपना कोठरीमे बैसि कऽ विचार करए लागलि। जइ देशक गाममे ने पानि पीबैक ओरियान छै, ने खाइले सभकेँ संतुलित भोजन भेटै छै, ने भरि देह कपड़ा भेटै छै आ ने रहैले घर छै, ओइ देशकेँ मरल नै कहबै? तँ की कहबै। अखनो लोक सरल पानि पीबैए, कहुनाकेँ किछु खा दिन कटैए, गाछक निच्चाँमे आगि तापि समए बितबैए, हजारो रंगक रोग-बिआदिसँ घेरल अछि, ओइ देशकेँ की कहबै? हजारो बर्खक मनुखक इतिहासमे अखनो धरि सरस्वतीक आगमन सभ मनुख धरि नै भेल अछि, ओइ देशकेँ की कहबै?
ढेरो प्रश्न सुनयनाक आगूमे ठाढ़ भऽ गेल। मन घोर-घोर हुअ लगलै। अचेत जकाँ सुनयना कुरसीपर ओंगठि सोचए लागलि। सोचैत-विचारैत अंतमे ऐ प्रश्नपर आबि अँटकि गेलि जे किताबक भाँज लगा कऽ पढ़ी। मुदा किताब भेटत केतए। फेर मनमे एलै, किताब लिखनिहारे लग पहुँच किताबक भाँज लगाबी। पत्रिका निकालि लेखकक पता पुरजीपर लिखलक।
दोसर दिन सुनयना मंगलक भाँज लगबैले विदा भेल। नओ बजेक समए। भिनसुरका गहिंकीकेँ सम्हारि मंगल केतली, टोपिया, ससपेन, गिलास इत्यादि बरतन दोकानक आगूमे रखि, चुल्हिसँ छाउर निकालि चुल्हि निपैत रहए। सुनयना चाहक दोकानपर ऐ दुआरे पहुँचल जे ऐठामसँ सौंसे गामक लोकक भाँज लगि सकैए। दोकानपर पहुँच मंगलकेँ पुछलक-
“ऐ गाममे मंगल नामक एक बेकती छथि, हुनकर घर बता दिअ।”
अपन नाओं सुनि मंगल चौंकि गेल। मुदा चुप्पे रहल। जेना मोने-मन गाममे मंगलकेँ तकैत रहए। सुनयनो सएह बुझलक। कनी काल गुम्म रहि बाजल-
“बहिनजी, अगर मंगल ऐ गाममे हएत तँ जरूर भाँज लगा देब। मुदा अखनि हमरा ऐठाम आएल छी, तँए बिनु खेने-पीने केना जाएब? ई तँ मिथिला छिऐ। जहिना घरवारी लेल स्वागत करब अनिवार्य अछि तहिना तँ अतिथिओ लेल।”
मंगलक बात सुनि सुनयनाक मनमे जेना पियासलकेँ शीतल पानि भेट गेने होइत, तहिना भेल। बाँसक फट्ठाक बनौल बेंचपर सुनयना बैसि गेलि। हाथ धोइ मंगल सस्पेन अखारि, चुल्हि पजारि चाह बनबए लगल। विरिंचपर सँ उठि सुनयना चुल्हि लग जाए चाहलक आकि कुर्तीक निचला कोन फट्टीमे फँसि गेलै, जइसँ कनी फाटि गेलै। मुदा तेकर चिन्ता नै कऽ सुनयना मंगल लग बैसि गेल। लगमे सुनयनाकेँ बैसैत देखि मंगल पुछलक-
“मंगलसँ कोन काज अछि?”
सुनयना-
“मंगल साहित्यकार छथि। हुनकर लिखल एकटा उपन्यास `मरल गाम' छन्हि। ओइ पोथीक भाँज हम बजारमे लगेलौं मुदा केतौ नै भेटल। तँए लिखिनिहारेक भाँज लगबए एलौं।”
सुनयनाक बात सुनि मंगल नम्हर साँस छोड़ि बाजल-
“मंगलकेँ अहाँ केना जनै छी?”
सुनयना-
“हुनकर लिखल कथा हम `भारत जागरण' मे पढ़ै छी ओइमे `मरल गाम' उपन्यासक चर्चा देखलिऐ। जेकरा पढ़ैक इच्छा मनमे भेल। तँए एलौं हेन।”
मंगल बूझि गेल। खुशीसँ मन ओलरि गेलै। मनमे एलै, पियासलकेँ पानि देब ओहने आवश्यक होइए जेना भूखलकेँ अन्न। मुदा हमरा तँ एक्के काँपी अछि जे लिखने छी। जँ ई काँपी दऽ देबै तँ अपन साल भरिक मेहनति चलि जाएत। मुदा नै देब तँ आरो महापाप हएत। फेर मनमे एलै, अपना ऐठाम पढ़ैले दऽ दिऐ आ कहि दिऐ जे जहिया हमर दिन-दुनियाँ घुमत तहिया छपाएब। छपेला पछाति अहुँकेँ देब। ताबे ऐठाम रहि पढ़ि लिअ।
तैबीच चाह बनल। दुनू गोटे पीलक। चाह पीब सुनयना बाजलि-
“मंगलक भाँज लगा दिअ।”
विष्मित भऽ मंगल बाजल-
“हमरे नाओं मंगल छी। हमहीं उपन्यास लिखने छी। मुदा छपाैल नै अछि। खाली लिखलेहेटा अछि। तँए हम आग्रह करब जे ऐठाम रहि पढ़ि लिअ। जहिया छपाएब तहिया अहाँकेँ एक काँपी जरूर देब।”
मंगलक बात सुनि सुनयना अचंभित भऽ गेलि। पएरसँ माथ धरि मंगलकेँ निङहारए लागलि। आगिक धुआँ आ चुल्हिक कारीखसँ मंगल बेदरंग भेल। देहक वस्त्र परसौती-वस्त्र जकाँ, सौंसे देहसँ गरीबी झक-झक करैत। मंगलक बगए देखि सुनयनाक आँखि नोरा गेलै। नोर पोछैत सुनयना बाजलि-
“ऐठाम रहि कऽ हम उपन्यास नै पढ़ि सकब। किएक तँ कोनो पोथी पढ़ैक मतलब होइए जे ओइ पोथीक विषए-वस्तुकेँ नीक जकाँ बूझब। से धड़-फड़मे केना संभव अछि?”
सुनयनाक विचारमे गंभीरता देखि मोने-मन मंगल सोचए लगल। आत्माक उत्साह बढ़ए लगलै। सुनयना दिस तकलक। सुनयनाक आँखिमे पढ़ैक भूख जोर पकड़ने देखलक। मनमे एलै, हमहूँ तँ अनके लेल लिखने छी। तहन छपौलासँ हजारो हाथ जेत्तै मुदा अखनि तँ एक्के हाथ जा रहल अछि। मनमे सबुर भेलै, कम-सँ-कम एक्कोटा पढ़निहारक हाथ तँ जाएत। तैबीच सुनयना बाजलि-
“जहिना हम काँपी ऐठामसँ लऽ जाएब तहिना पढ़ला पछाति घुमा देब। तँए पोथी हरेबाक कोनो संभवने ने अछि। ऐठाम रहि पढ़ैमे हमरो लाचारी अछि। लाचारी ई अछि जे भरि दिन तँ हम केतौ रहि सकै छी मुदा सूर्यास्त पछाति घर पहुँचब जरूरी अछि।”
मंगलक विचारमे कनी सिनेह एलै। बाजल-
“बड़बढ़ियाँ, हम अहाँकेँ पोथी दऽ दइ छी। आगूक बात अहाँ जानी।”
हाथमे पोथी अबिते सुनयनाक मनमे खुशी एलै। एक टकसँ पोथी देखि मंगल दिस ताकि मुस्किया देलक। मोने-मन मंगल सुनयनाकेँ पढ़ैत आ सुनयना मंगलकेँ। सुनयना हँसैत विदा भऽ गेलि।
सुनयना एम.ए. नीक जकाँ पास केलक। नारी अधिकारक सर्मथक ओकील साहैब। मुदा मन ओतए ओझरा जान्हि जेतए देखथि जे नारी खाली एक्के-आध बिन्दुपर नै, जीवनक सभ क्षेत्रमे जकड़ल अछि। जेकरा मेटाएब धिया-पुताक खेल नै। कठिन संघर्षसँ हएत। केतौ वैचारिक संघर्ष करए पड़त तँ केतौ बलक। ऐ विचारमे ओकील साहैब कुरसीपर बैसि सोचैत रहथि। साँझक समए। पत्नी चाह बनौने एलखिन। टेबुलपर चाह रखि, बगलक खाली कुरसीपर बैसि कहलखिन-
“अपना सबहक पढ़ल-लिखल समाजक परिवारमे सुनयना अछि तँए ने, मुदा जँ एहेन बेटी किसानक घरमे रहैत तँ लोक एना उन्मुक्त रहए दैतै!”
चाहक चुसकी लैत ओकील साहेब पुछलखिन-
“अहाँ की कहए चाहै छी, कनी खोलि कऽ बाजू।”
“सुनयनाक बिआह कऽ लिअ। तहन तँ मनोज रहत किने ओ तँ बेटा धन छी। बेटा-बेटीक बिआह करब माए-बापक अनिवार्य कर्तव्य छी।”
“हमरा मनमे एकटा नव विचार अछि। ओ ई जे सुनयनाकेँ सेहो पूछि लिऐ?”
सुनयनासँ पुछैक बात सुनि पत्नी ढोढ़ साँप जकाँ हनहनाइत बाजलि-
“लोक की कहत? आइ धरि केकरा देखलिऐ जे माए-बाप बेटा-बेटीसँ पूछि कऽ बिआह करैए।”
पत्नीक विचार सुनि ओकील साहेब मोने-मन सोचए लगला जे नारीकेँ मात्र पुरुखे नै नारीओ दाबि कऽ राखए चाहैए। अजीब घेरा-बंदीमे नारी फँसल अछि। मुदा अपन विचारकेँ मोनेमे रखि सुनयनाकेँ हाक पाड़लखिन। अपना कोठरीसँ निकलि सुनयना आएल। कुरसीपर बैसलि। सुनयना माए दिस देखए लागल। तामसे माए पति दिस देखैत। ओकील साहेब सुनयनाकेँ कहलखिन-
“बाउ, आब तूँ एम.ए. पास कइए लेलह। माए-बापक दायित्व होइ छै बेटा-बेटीक बिआह करब। तँए हमहूँ अपन भार उतारए चाहै छी। तोरो किछु बजैक छह?”
पिताक बात सुनि सुनयनाक देहमे कँप-कँपी आबि गेलै। मनमे थोड़े ओज। मुदा असथिरसँ बाजलि-
“बाबूजी, बिआह तँ सभ पुरुष-नारी लेल अनिवार्य प्रक्रिया छिऐ। जइसँ सृष्टिक विकास प्रक्रियामे सहयोग होइ छै। रहल बात जे बिआह केहेन हुअए। अखनि जे देखि रहल छी ओ नब्बे-पनचानबे प्रतिशत अनमेल बिआह होइए। केतौ धनक मिलानीसँ तँ केतौ दहेजक चलैत, केतौ कुल-मूलक चलैत तँ केतौ किछु। मुदा हमरा विचारेसँ बिआह हेबाक चाही मनक मिलानीसँ। जे टिकाउएटा नै आनन्दमय सेहो हएत।”
सुनयनाक बात सुनि माए उत्तेजित होइत बाजलि-
“बेटी, हमरा सबहक मिथिलाक परम्परा रहल अछि जे ई काज माए-बापक विचारसँ होइ नै कि बेटा-बेटीक विचारे। किन्तु जौं बेटा-बेटीक विचारसँ बिआह हएत तँ समाज ढनमना जाएत।”
सुनयना बाजलि-
“बड़ सुन्नर बात कहलीही माए मुदा परम्पराक भीतर जे दुरगुण छै ओहूपर नजरि देमए पड़तौ।”
मुँहपर हाथ लेने ओकील साहैब चुप-चाप सुनैत रहथि। सुनयना तर्कक आगू माए कमजोर पड़ैत गेली। मुदा तैयो चुप होइले तैयारे नै छेली। सामंजस्य करैत ओकील साहेब सुनयनाकेँ कहलखिन-
“बाउ, तूँ अप्पन विचार दैह?”
सुनयना बाजलि-
“अहाँ खर्च केते करए चाहै छी बाबूजी?”
खर्चक नाओं सुनि ओकील साहैब चौंकि गेला। मुदा अपनाकेँ अस्थिर रखि बजला-
“बाउ, अप्पन की ओकाइत अछि से तहूँ जनिते छह। मुदा जे ओकाइत अछि ओइमे हम कंजूसी नै करबह। दू भाए-बहिन छह। ई सम्पति तँ तोरे सबहक छिअ।”
सुनयना बाजलि-
“बाबूजी, मनुख देहे आ धने पैघ नै होइए, पैघ होइए ज्ञान आ कर्तव्यसँ। सभ स्त्री चाहैए जे हमर जीवन-संगी बुधियार आ कर्मठ हुअए। अखनि हम अहाँकेँ अंतिम निर्णए नै दऽ रहल छी मुदा एते जरूर कहब जे सोनपुरमे मंगल नामक एकटा चाहक दोकानदार अछि। ओकरा कियो ने छै। मुदा ओकर जे काज आ बुधि छै ओ ओकरा एक दिन महान साहित्यकारक रूपमे दुनियाँक बीच अनतै। अखनि ओकरा गरीबी जर्जर बनेने छै। गरीबी जालमे ओ एना ओझरा गेल अछि जइसँ निकलब कठिन छै। किन्तु जँ ओकरा ओइ गरीबीक जालसँ निकालल जाए तँ ओ जरूर उगैत सुरूज जकाँ अकासमे चमकए लगत।”
ओकील साहैब कहलखिन-
“बाउ, यदि तूँ हृदैसँ ओकरा चाहै छह तँ हमरा दिससँ कोनो आपति नै। मुदा अखनि समए रहैत विचारि लैह।”
सुनयना बाजलि-
“अनेक विषमता रहितो हमरा दुनू गोटेक बीच आत्माक समता अछि। हमहूँ नारीक सम्बन्धमे किछु लिखए चाहै छी। किएक तँ अपना ऐठाम नारीक प्रति जे अदौसँ अखनि धरि अन्याय होइत रहल अछि ओ हमरा हृदैकेँ दलमलित कऽ देने अछि। दुनियाँक सुन्दरसँ सुन्दर वस्तु हमरा फिक्का लगि रहल अछि।”
ओकील साहैब कहलखिन-
“बाउ, हम तोहर विचारकेँ मानि लेलिअ। तूँ अपनेसँ जा कऽ देखि आबह जे केते मददिसँ मंगल उठि कऽ ठाढ़ हएत। हम ओते मदति कऽ देबै।”
पिताक विचार सुनि सुनयना हँसैत अपना कोठरी दिस विदा भेल। सुनयनाक विचारपर ओकील साहैब मोने-मन गौर करए लगला। मुदा पत्नीक मनक तामस आरो बढ़िते गेलनि।
Subscribe to: Post Comments (Atom)


text:
Monday, June 16, 2014
महिरम
महिरम
इण्डिया-अमेरिकाक बीच क्रिकेट खेल शुरू भेल। बेर-बेर रेडियोमे सुनने रहिऐ जे छह बजेसँ शुरू हएत। संगी सबहक संगे रेडियो सुनए लगलौं, बारह बजे जाइत-जाइत खेल खतम भेल, अमेरिका हारि गेल, इण्डिया जीतल। मन खुशी रहबे करए गामपर एलौं। जेना लाल भाय हमरे ताकमे बैसल होथि तहिना देखिते पूछि देलनि-
“केतए गेल छेलँह?”
हमरो मन खुशी रहबे करए, कहलियनि-
“लाल भाय, इण्डिया जीत गेल!”
ओ रन-तन नै पुछलनि। पुछलनि-
“इण्डियाक केते लोक नोकरी करैए आ ओकर नून खाइए से बूझल छौ?”
कहलियनि-
“नै।”
खाधि देखि जेना एक्केबेर साइकिलक ब्रेक लइ छी तहिना बजला-
“बौआ, खेल खेल छी खेल जिनगी नै छी। जे जिनगीकेँ खेल जना खेलैत बितौत, ओ असल खेलाड़ी भेल। समैक महिरम बूझ। नै तँ बौआ जेमे।”
लाल भाइक बात सुनि चुपेचाप नहाइले चलि गेलौं।¦¦¦
Subscribe to: Post Comments (Atom)


text:
मैथिली संगीतक
क्षेत्रमें अद्वितीय प्रतिभाक संग बहुत कम समयान्तरालमें अनेकानेक फ़िल्म आ एलबम
संगीतसं चर्चित युवा संगीतकार प्रवेश मल्लिक मूलत: मधुबनी जिलान्तर्गत खजौली प्रखंड केर कन्हौली
(मल्लिक टोल) केर निवासी छथि आ आब स्थायी रुपसं जनकपुरधाम (नेपालक मिथिला)में
सपरिवार डीही भS गेल छथि। हुनका संग साम्प्रतिक मैथिलीक उभड़ैत गीतकार मनीष झा “बौआभाई” केर
दिल्लीमें भेल भेंटवार्ताक आओर हुनक व्यक्तिगत अनुभवक किछु अंश :
प्रवेश जी, सर्वप्रथम अपनेंक पारिवारिक पृष्ठभूमिसं अवगत होमय चाहब
।
हम पारिवारिक
पृष्ठभूमि कोनो विशेष नहिं; हम एकटा सामान्य परिवारसं संबंध रखैत छी । हमर बाबूजी
श्री कामेश्वर मल्लिक (अवकाश प्राप्त) शिक्षक छथि। हम सात भाय-बहिन मने दू बहिन आ
पांच भाय छी जाहिमें हम चारिम छी। सबसं जेठ भाय सुनिल मल्लिक (शिक्षा विभागके
निदेशक) मैथिली संगीतक क्षेत्रमें ख्यातिप्राप्त नाम छथि। दोसर, शैलेन्द्र मल्लिक
शिक्षक छथि, तेसर रमेश मल्लिक तबला वादनके
क्षेत्रमें लोकप्रिय छथि आ सबसS छोट छथि अमरेश मल्लिक जेकि साउन्ड रेकॉर्डिंग ईंजीनियर छथि।
अपन शैक्षिक पॄष्ठभूमिक जानकारी सेहो देल जाउ ।
जनकपुर सS 10+2 (आईएससी )कएलाके बाद
हम मेडिकलके तैयारीमें लागि गेलहुं जकर इन्ट्रेंस निकलबो कयल ता धरि एम्हर
संगीतमें अभिरुचि रहबे करय एक दू टा ऎलबम हीट कS गेल मनोबल आर बेसी बधि गेल । पुन: हम जनकपुर सS दिल्ली आबि गेलौं आ गंधर्व महाविद्यालयसं शास्त्रीय संगीतक
शिक्षा लेमय लगलहुं जाहिमें एकटा पैघ उपलब्धि ई भेल जे पं श्री मधुप मुदगल जीक
सान्निध्यता प्राप्त भेल । तकर बाद दिल्ली विश्वविद्यालयसं गायनमें संगीत शिरोमणि
(समानान्तर स्नातक/ स्नातक केर समकक्ष)के डिग्री प्राप्त केलहुं । एमहर एकटा
प्रोफ़ेशनल डिग्री बीआईटी (BIT) सेहो लेलहुं ।
व्यावसायिक शिक्षा रहितो गीत-संगीतके अपन कैरियरके रुपमें चयनमें कतेक जोखिम
बुझना जायत छल ?
निश्चितरुपे जोखिम त
छै आ हमहुं तऐं एकटा विकल्प लS कS बीआईटी कS लेने रही जे जऊं एमहर ने तS ओमहर तS निश्चिते, मुदा हमरा संह हमर आत्मविश्वास सदति
संग देलक, कारण जे परिवारमें पूर्वहिसं सांगितिक परिवेश छल आ कम समयमें एलबमके
माध्यमे लोकप्रियता बेसी भेटय लागल तैं लS कS आब ई जोखिम नै दिनचर्या बुझना जायछ। संगीतक शिक्षा सेहो
सार्थक भ गेल, कारण जे ज्ञानार्जन संग संग अर्थोपार्जनमें सहयोगी जेनाकि एकटा निजी
विद्यालयमें संगीत शिक्षकके रुपमें सेहो छलहुं, हालाकि एखनो किछु दिन पूर्व
त्यागअत्र दS आब मुम्बई दिस जा रहल छी।
अर्थोपार्जनके एहि आकाशीय वृत्तिसं बेसी संतुष्ट छी आ कि बान्हल महिनवारी
दरमाहा सं बेसी छलहुं? कारण जे पारिवारिक दायित्व बढला उत्तर आर्थिक सामंजस बैसबS में बेसी असोकर्ज
होयत छैक।
हम आकाशीय वृत्तिसं
बेसी संतुष्ट छी ,कारण जे ई हमर कर्मक्षेत्र अछि आ पन कर्मक्षेत्रमें नव नव सृजनके
लेल स्वतंत्रता परमावश्यक छैक जे कि हमरा चाही छल कारण जे हम एखन ओहि उमेर सS गुजरि रहल छी जे अपन
अभिरुचि के हिसाबे नव सृजन करैत रही । बान्हल महिनवारी दरमाहा सं निश्चितरुपे
आर्थिक सामंजस बैसबS में कने सहूलियत होयत छैक , मुदा सृजनताक सीमा आ समय दूनू
निर्धारित भ जाइत छैक ने एहि समय सीमामें बान्हल रहू जे कि हमरा वास्ते दुष्कर छल।
पारिवारिक सहयोग अभिभावकसs लs कs अर्धांगिनी तक कोन रुपे भेटि रहल अछि ?
हम पहिनहिं चर्च
केलहुं अछि जे हमर परिवारमें शिक्षा आ संगीतक वातावरण रहल अछि, कारण जे हमर बाबा
स्व. मुसद्दीलाल मल्लिक बहुत नीक तबला बजबैत छलाह, बाबू जी नीक गायक छलाह, बड़का
भैया सुनील मल्लिक संगीतक क्षेत्रमें एकटा स्थापित नाम छथि आ हमरा लेल हमर आदर्श
इएह छथि तS कहियो कोनो विरोधाभास भेबे नहिं कएल। रहल बात अर्धांगिनी कें तS हमर जे किछु सोच छल तकरा
सार्थक करबा लेल ततपर रहैत छथि मने ई बूझू ने जे हमर बिसरल सपना पूरा करबा लेल
पूर्ण सहयोग द रहल छथि ।
संगीतमें एतेक बेसी मगन (समर्पित) देखि सामाजिक प्रतिक्रिया कोन रुपे भेटैत छल
आ आब कोन रुपे भेटैत अछि ?
बहुत बढिया प्रश्न
केलहुं। सामाजिक प्रतिक्रिया आब सकारात्मक भेटैत अछि आर समाजक ओही व्यक्ति सभ सS सकारात्मक भेटैत अछि जेकि पहिले
नकारात्मक करैत छलाह, कारण जे ओ देखै छलाह जे ई पूरा परिवारे एहि कार्यमें लागि
गेल छैक ताहि लS कS हमरा सS बेसी हुनके सभकें हमर कैरियरके चिन्ता रहैत छलन्हि। ओना जौं देखल जाए तS कोनो भी महत्वाकांक्षी
व्यक्तिके मार्ग प्रशस्त करयमें एहेन व्यक्तिकें हाथ होयत छैक तैं नकारात्मक
प्रतिक्रियाके सकारात्मक रुपमें लेबाक चाही।
आधुनिक संगीत सs समाज कोन रुपे प्रभावित भs रहल अछि ? मैथिली
भाखा जतs अपन मिठास लs कs सर्वविदित अछि तेहेन
ठाम एहिमें विकृतता बढल जा रहल स्थितिंमें अहां की कहब ?
हमर इएह कहब अछि जे
प्राय: सभ क्षेत्रमें नायक आ खलनायक होइत छैक नीक आ बेजाए होइत छैक आ जौं से नहिं
हेतैक तS लोक तुलना कोना करतै ? मुदा डर एहि बातके अछि जे अपन मैथिलीमें किछुए प्रतिशत
गीत एहेन हेतै जे कि भोजपुरी गीत जेकां अश्लीललताक सीमा तक हैत जखनकि भोजपुरी
गीतके राष्ट्रीय स्तर पर अनबा लेल रफ़ी साहब सन शीर्षस्तरीय कलाकारक योगदानके धूमिल
करैत एखन किछु नवसिखुआ कलाकार सभ कम समयमें बेसी लोकप्रियतता पाबय लेल अश्लील सS अश्लील गीत परसि रहल अछि।
बस, मात्र एतबे डर अछि जे मैथिली ओहि सS प्रभावित भS अपन मिठास नैं हेरा लियै !
संगीतकारक दृष्टिकोणे जs देखल जाय तs गीतक शब्दक चयन केर आधार की हेबाक चाही ?
गीतक बहुत प्रकृति
होइत छैक। जS एहि आधार पर देखबाय तS सर्वप्रथम ओ विषय वस्तु केर संग मिलान होय, सबके बुझबामें आ
सुनबामें आसान होय, लयमें होय आ साहित्य होइतहु एकटा एहेन शबक समावेश होइ जे नै तS ककरो बुझबामें दिक्कत होइ आ
आन आन गीत सS अलग कोनो नव-नव शब्दक प्रयोग होइ।
एखन धरिक उपलब्धिमें किछु एलबम आ किछु फ़िल्मके नाम सs सेहो ज्ञात करा देल जाउ।
एलबम रहय- गीत घर घर के, छौड़ा तोरा बज्जर खसतौ,
हमर धकधकी बढैइयै, लेहुआयल आंचर, चुनौती, खोंता सिंगार आर बहुत रास । तकरा बाद
फ़िल्म रहय- आशीर्वाद, मुखियाजी, छूटत नहिं प्रेमक रंग, आर फ़िल्म सब लेल एखन कार्य
कS रहल छी।
फ़िल्मी संगीत सs लs कs एलबम संगीत धरि दुनूमें अहांक समान हस्तक्षेप अछि, तैं अहां
अपन अनुभवक आधार पर ई कहू जे संगीतक दृष्टिकोणसं एहि दुनूमें की फ़र्क छैक ?
फ़िल्मी संगीतमें एकटा सीमा निर्धारित होइ छै, जकरा दायरामें रहैत अपन
सोचके तालमेल बैसबS पड़ैत छैक। माने ई जे कहानीके संग संगीतके स्वरबद्ध केनाइ
एकटा दायरा होयत छैक ओतहि एलबम संगीतमें एकर विपरित होइ छै। माने गीत पहिने होइ छै
आ तकरा आधार पर कहानी अर्थात फ़िल्मी संगीत कहानीके आधार पर जहन कि एलबम संगीत आधार
पर कहानी निर्धारित होइत छैक।
प्रवेश मल्लिक युवा संगीतकारके संगे प्रयोगधर्मिताके लेल सेहो जानल जाइत छथि।
आधुनिक गीतके वास्ते तS उचिते मुदा पारम्परिक गीतमें सेहो नव प्रयोग देखबामें अबैत
अछि। एहेनमें गुणी आ पारखी श्रोताके केहेन प्रतिक्रिया भेटैत अछि ?
हमर सबसS पहिल उद्देश्य ई रहैत अछि
जे हमर भाखा मैथिलीके अधिक सS अधिक लोकक बीच प्रसार होए।
नव प्रयोग हम जरुर केलहुं अछि। मुदा एक मर्यादाके निर्वाह करैत जेनाकि विद्यापति
जीक कतेको रचनाके संग- संग गोपीचन्द,राजा सलहेस, लोरिक आदि आदि सS संबंधित रचनामें किछु नव
करबाक प्रयास रहल जे कि सफ़ल सेहो रहल। हं ! हमरा एक-दू ठाम एहि तरहक प्रश्नक जवाब
सेहो देमय परल अछि जे अहां पारम्परिक गीत संग छेड़छाड़ कियै करैत छियै ? हमर जवाब
रहय जे जहन हम कार्यक्रम करय वा देखय जाइ
छी तS पारंपरिक गीतक आनन्द बुजुर्ग लोकनि तS लैत छथि मुदा युवा लोकनि अपनामें कनफ़ूसकी करS लगता जे
हइए लिएS गेलहे गीट ! श्रीमान आब महाकवि विद्यापतिके गीतक राग अलापता । एहि सब बात सS कष्ट होए जे देखियौ हमर
पारम्परिक संगीत आ सभ्यता ऎतेक धनी अछि मुदा हिनका लोकनिक हिसाबे ई डिस्को आ पॉपके
आगां तुच्छ बुझइ छन्हि। तैं हम एकर मौलिकताके बरकरार रखैत संगीत पक्ष सS नव प्रयोग केलहुं जे हिनका लॊकनिककें पसीन एलन्हि आ हमर
वास्तविक उद्देश्यक पूर्ति भS रहल अछि जे बूढ सS लS कs नेना धरि एकरा चाव सS सुनैत छथि ।
संगीतकारके एक नव धुनक सृजनकर्ताक रुपमें जानल जाइत अछि मुदा नान्हियेटा एकटा
बात मोनमें घुरियाइत अछि जे जहन गीतक शब्द नवका गायक/ गायिका नव तहन संगीतक धुन
कियैक ने नव ? जौं धुन अछि गीतक तर्जे पर (पैरोडी) तS ओ संगीत निर्देशक
कोना ? हुनक नाम संगीतकारक श्रेणीमें राखब कतेक उचित ?
एकर सबसS पैघ कारण जे संगीतक
शिक्षाके अभाव। अपन संगीतके अपन संस्कृतिके
सेहो नीक जेकां नहिं चिन्हि पौलन्हि अछि। जहन पैरोडीये करयके अछि तS अपन लोक संगीतक पारम्परिक धुनकें आगू बढाऊ
ने। उदारहणके लेल जS विवाहे केर गीत छैक तS ओहीमें ततेक प्रकारक धुन छै
जे अहां कतबहु धुन बनेबाय तS ओ अथाह छै, मुदा से नै कS कS कोनो फ़िल्मी गीतक धुन उठा कS ओहि पर गीत सेट कS देलहुं आ आब तS ऎहेन स्थिति भS गेल छै जे कि कोनो दोसर भाषाक म्यूजिक हिट केलक कि चट दS ओकर नकल करैत मैथिलीके गीत
गाबि हिट भS गेला । मुदा ई नैं जे मैथिलीके सेहो एहेन धुन बनाबी जे कोना आन भाषा बला
हमर नकल करय ।
कम समयांतरालमें बेसी उपलब्धि उतरोत्तर उन्नतिक द्योतक अछि। अहांक लगन जहिना
अन मात्रृभाषाक प्रति समर्पित देखबामें आबि रहल अछि तS स्वभाविक अछि जे
राष्ट्रीय पहिचान बनबS लेल सेहो डेग बढि रहल होयत । राष्ट्रीय/ अन्तर्राष्ट्रीय
स्तर अर ख्याति अर्जित करबाक क्रममें अपन मात्रॄभाषा केर योगदानकें कोन मोन राखब ?
सबसS पहिल बात तS ई जे हम जतS पहुंचि गेलौं बुझू मैथिली
ओतS पहुंचि गेल, कियैकी हम मैथिलीए के सेवा कS कS एतS तक पहुंचलहुं अछि । चाहे हम
कोनो भी भाषा लS कS ख्याति राप्त कS ली मुदा मैथिली हमर प्राथमिकता रहत आ अपन भाषा के वास्ते
काज करबामें बेसी गौरवान्वित हएब आ आर बेसी जोशक संग काज करब ।
कोनो एहेन नव शोधरत कार्य सोचने छी आ जौं सोचने छी तS केहेन ? ओहिमें अपन
समाज आ प्रशंसककें केहेन अपेक्षा रखैत छी ?
हमर एकटा बड्ड पैघ सपना अछि जे विद्यापतिक योगदान जे मैथिली भाषाके वास्ते रहलन्हि ताहि विद्यापतिक
नाम जेना सीमित मात्र अछि । तैं हम चाहै छी जे हुनक रचना नहिं मात्र मैथिल समाज
धरि सीमित रहैक अपितु अन्तर्राष्ट्रीय स्तर पर छाप छोड़यमें सफ़ल रहय ।एहि तरहक
कार्यके लेल प्रशंसकक संग तS चाहबे करी संगहि समाजक ओहेन प्रत्येक व्यक्तिके मदति केर आश
रखाय छी जे तन-मन-धनक संग हमर एहि सपनामें सहभागी बनथि ।
नवतुरिया लोकनिक वास्ते की सनेश देमय चाहब ?
हम अनुभव सS इएह कहबन्हि जे जौं गायक छथि तS अपन लोक संगीतके बेसी सS बेसी गाबथि। जौं लेख़क छथि तS बेसी सS बेसी जानथि, पढथि आ जौं संगीतकार
बनय चाहै छथि तS विधिवत शिक्षा कोनो नीक गुरु सS लेथि। रास्ता फ़ूजल छैक अपन योग्यतानुसारे आगां बढथि ।


text:
मुम्बई। 01 फरवरी। मिथिलारत्न, मिथिलाक गौरव व मैथिल समाजक कमल धीरज चंद्र झा विपुल मैथिल समाजके कानैत-खिझैत हमेशाक लेल परलोक निवासी भ' गेलाह। सत्य कहल गेल अछि विधाताक विधानमे बाधा देनिहार कियो नञि। परन्तु विधाता द्वारा देल गेल असामयिक संताप, हुनका द्वारा रचित रचना व अस्तित्व पर प्रश्नचिन्ह उठबैत अछि ।
सर्वशक्तिमान विधाता कायर बनि मिथिलाक सपूतकें हठात्ह मरालोकनिक बीचसँ उठा लेलन्हि, ई कायरता वस्तुतः हुनक निष्ठुरताक क्रुर परिचायक अछि ।
समस्त मैथिल सुधिवृन्दसँ अश्रुपूर्ण तथा विनम्रतापूर्वक अनुरोध करब जे दिवंगत धीरजजीक सम्मान एवं श्रद्धांजली हेतु तीन दिन धरि कोनो प्रकारक धार्मिक अनुष्ठानसँ परहेज करैत मात्र प्रतीकात्मक वा संकेतात्मक शुभ कर्मादि करबाक प्रयास करी ।
पंचतत्वसँ निर्मित पंचभौतिक शरीर अपन-अपन अंश ल' निश्चिंत भ' गेल। देखैत-देखैत अग्निदेव, चिर-निद्रामे निमग्न मिथिलाक सपूतकें अपना कोरामे हमेशाक लेल विश्राम हेतु आलिंगन कयलनि। किछु दिन पूर्व धरि, जे प्रत्यक्ष छलाह ओ इतिहासमे परिवर्तित भ' गेलाह। स्मृतिक अनेकों गौरवपूर्ण अध्याय अपना पाछां छोड़ि, एहि असार संसारके त्यागि प्रस्थान कS गेलाह । राजेन्द्र भवन अपन एहि लाल केर अंतिम यात्राक दरम्यान जयघोष सुनि सिसकि रहल छल । पुनः प्रत्यक्ष दर्शनसँ सदाके लेल वंचित, व्यथित राजेन्द्र भवनक बाह्य व आंतरिक आवरण व्याकुल छल । स्नेही सुधिवृन्द, परिजन, मित्र-मंडली एवं एहि व्यथाकें प्रत्यक्ष नजरिसँ देखैत मात्र अश्रुपात क' रहल छलाह । एक कविक रचना मोन पड़ैत अछि :
"कौन है किसका इस दुनिया में, कैसी प्रभु की माया, आज समझ में आया।"
हे मिथिला पुत्र ! अहींक चेतनामयी प्रेरणासँ, हमरालोकनि शक्ति ग्रहण करैत समाजक सेवाक संकल्पक प्रतिज्ञा क' रहल छी। अहाँ द्वारा प्रारम्भ कयल गेल सामाजिक कार्य चलैत रहत। अहाँक रिक्तताक कमीके पूर्ति भेनाई असंभव अछि। समस्त मैथिल परिवार शोक-संतप्त अछि। एहि संक्रमणक घड़ीमे, मुंबई स्थित मैथिलसेवी संगठन एवं मैथिल समाजसेवी अपनेक अमर आत्मा केर प्रति श्रद्धावत् आ भावभीनी श्रद्धांजली अर्पित क' रहल अछि ।


text:
उच्चैठ मे विद्यापति स्मृति पर्व समारोह
मिथिलाक पावन धरती पर एकटा पवित्र स्थल मे सं एक उच्चैठ भगवती स्थान...दुर्गास्थान मे मैथिली गीतनादक बयार बहय वाला अछि. मधुबनी जिला के बेनीपट्टी के पास उच्चैठ मे रविदिन 27 मार्च के विद्यापति स्मृति पर्व समारोह होबय जा रहल अछि.
विद्यापति स्मृति पर्व समारोह मैथिली अकादमी पटना के तरफ सं भ रहल अछि. एहि समारोह मे
उप मुख्यमंत्री... एमपी... एमएलए... आओर दोसर बड़का-बड़का नेता के सेहो आबय के उम्मीद छनि. मिथिलाक पैघ-पैघ विद्वान लोकनि सेहो उपस्थित रहताह.
उच्चैठ... दुर्गास्थानक ई भगवती मंदिरक प्रांगन हमहुं गेल छी. मन प्रसन्न भ जाएत अछि. एहि ठाम ई समारोह भेलाह सं माहौल एकटा दोसरे रंग लेने रहत. लोक सभ के गीतनाद के संग भगवती दर्शन के अवसर सेहो मिलतन्हि.
एहि विद्यापति स्मृति पर्व समारोह मे मिथिलाक तमाम पैघ कलाकार आबि रहल छथिन्ह. पैघ कलाकार मे कुंजबिहारी मिश्र... रंजना झा... रामबाबू... भगवान बाबू झा... अरविंद कुमार झा... स्नेहा सोनी... मधु झा आओर नंदजी शामिल छथिन्ह.
अगर अहां सभ मिथिला मे छी... दरभंगा... मधुबनी मे छी तं एहि कार्यक्रम के मिस नहि करु. एहन मौका बड़ कम मिलय छै... एहिठाम काव्यपाठक आयोजन सेहो भ रहल अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Thursday, 5 April 2012
प्ले ग्रूप
आ जइ दिन 'प्ले' ग्रुपक परीक्षा छलै माए सब नबका साड़ी मे ,मैच करैत टिकुली ,घड़ी ,पर्स पहिर उपस्थित भेली ।बापो सभ बच्चा के कोरा नेने ,केओ डेनियेने ,केओ डांटैत ठाढ़ छला । आ वौआ सँ पूछल की गेल ? नाम आ बापक नाम ।किछु वौआ एगो दूगो राईम्स सेहो रटने छलै ।तें बहुतो बच्चा गोर नार भेने ,बाप -माए क' आर्थिक स्थिति सँ संपुष्ट होइत पास भऽ गेलै आ जे सभ छटेलइ ,ओकरा लेल एगो भाषा जिम्मेवार छलै ।जे माए-बाप मैथिली मे बाजै छलखिन आ अप्पन बच्चा संग सेहो बतियाइत रहथिन ,हुनका सभ कें छांटि देल गेलेन ।किछु बच्चा अप्प्न माए-बापक धोती कुरता आ सीधापन-सच्चापन सँ सेहो छंटा गेल रहै ........ई ईसवी सन 2012 क' मार्च महीना रहै आ धरती खूब तेजी सँ घूमैत छलै ......


text:
नई दिल्ली । आईटीसी संगीत रिसर्च आकादमी, नेशनल सेंटर फॉर द परफोर्मेंस आर्ट्स क संयुक्त तत्वावधान मे आयोजित ध्रुपद पर दू दिवसीय अंतरराष्ट्रीय सेमिनार मे दरभंगा घराना क प्रतिनिधित्व युवा ध्रुपद गायक प्रशांत मल्लिक करताह। 19 आ 20 जनवरी 2013 कए प्रस्तावित एहि सेमिनार मे एकटा वक्ता क रूप मे दरभंगा घराना क सशक्त हस्ताक्षर प्रशांत मल्लिक कए आमंत्रित कैल गेल अछि। एहि सेमिनार क मुख्य अतिथि हेताह उस्ताद ज़िया फरीदुद्दीन डागर। एहि सेमिनार मे देश विदेश क जानल-मानल ध्रुपद क शोधार्थी आ वक्ता भाग लेताह। प्रशांत वक्ता क सूची मे सबस युवा छथि। ओ ध्रुपद क “खँडहर बानी” पर व्याख्यान देताह।
दू दिवसीय एहि सेमिनार मे पहिल दिन ध्रुपद क समागम मे व्यख्यान होएत। पहिल दिन क वक्ता छथि लन्दन स प्रो0 रिचर्ड विड्डसन, इंदौर स पुरु दधिची, कोलकाता स फाल्गुनी मित्रा, दरभंगा स प्रशांत मल्लिक, फ़्रांस स ऍफ़ नलिनी देल्वोये, यूके स कथेरिने बटलर स्कोफिल्ड, पुणे स उदय भवालकर, बनारस स ऋत्विक सान्याल भोपाल स रमाकांत आ उमाकांत गुन्दिचा आओर लखनऊ स श्रुति सदोलिकर। दोसर दिन संध्या मे ध्रुपद आ वाद्य संगीत क जुगलबंदी रहत जाहि मे सितार वादन लेल यूएसए स एलेन मीनर, वीणा बजेताह मुंबई क उस्ताद बहाउद्दीन डागर आ पखावज पर हाथ देखेताह मानिक मुंडे।
एहि सेमिनारक संबंध मे प्रशांत मल्लिक कहला अछि जे इ दरभंगा घराना लेल सौभाग्य क गप छी जे एहन आयोजन मे हमरा सन युवा कए मुख्य वक्ता क सूची मे राखल गेल अछि। ओ कहला जे एहि अन्तरराष्ट्रीय समारोह मे भाग ल कए ओ नहि केवल दरभंगा क बल्कि पूरा देशक मान बढेबाक प्रयास करताह। एतबा त निश्चित जे ध्रुपद स दूर भ रहल युवा आ ध्रुपद घराना क दलान पर छायल चुप्पी क बीच प्रशांत सन युवा गायक क एहि सेमिनार मे मौजूदगी दरभंगा घराना क भविष्य कए रेखांकित करैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
ध्रुपद पर अंतरराष्ट्रीय सम्मेलन जनवरी मे, प्रशांत करताह दरभंगा घराना क प्रतिनिधत्व
नई दिल्ली । आईटीसी संगीत रिसर्च आकादमी, नेशनल सेंटर फॉर द परफोर्मेंस आर्ट्स क संयुक्त तत्वावधान मे आयोजित ध्रुपद पर दू दिवसीय अंतरराष्ट्रीय सेमिनार मे दरभंगा घराना क प्रतिनिधित्व युवा ध्रुपद गायक प्रशांत मल्लिक करताह। 19 आ 20 जनवरी 2013 कए प्रस्तावित एहि सेमिनार मे एकटा वक्ता क रूप मे दरभंगा घराना क सशक्त हस्ताक्षर प्रशांत मल्लिक कए आमंत्रित कैल गेल अछि। एहि सेमिनार क मुख्य अतिथि हेताह उस्ताद ज़िया फरीदुद्दीन डागर। एहि सेमिनार मे देश विदेश क जानल-मानल ध्रुपद क शोधार्थी आ वक्ता भाग लेताह। प्रशांत वक्ता क सूची मे सबस युवा छथि। ओ ध्रुपद क “खँडहर बानी” पर व्याख्यान देताह।


text:
बैशाख १८ गते,प्रधानन्यायाधीश सुशीला कार्की उपरके महाअभियोग प्रस्तावविरुद्ध काठमाडौंमे र्याली निकाल्लकअछि ।स्वतन्त्र न्यायालयउपर हस्तक्षेप भेल आ प्रधानन्यायाधीश भ्रष्टाचारी उपर कारबाही बढौने डरसँ महाअभियोग लगौने कहति नागरिक सञ्जालके नाममे माइतीघरसँ नयाँ बानेश्वरधरि र्याली निकाल्लकअछि । भ्रष्टाचारीके डोजर लगाबके कहति र्यालीमे डोजर सेहो प्रयोग कएलगेलछल ।र्यालीमे सहभागीसभ ‘एक दु तीन चारि, बन्द कऽर भ्रष्टाचार’ ‘दृढ बन सुशीला हमसभ तोहर साथमे छि’ लगायतक नारा लगौनेछल । र्यालीमे साझा पार्टी नेपाल, विवेकशील नेपाली लगायतक दल आ नागरिक समाजक अगुवासभ सहभागी रहलछल ।
Share.


text:
भागलपुर। रेल राज्य मंत्री अधीर रंजन चौधरी शनिदिन मंदारहिल स्टेशन पर मंदारहिल-हंसडीहा नव बड़ी रेलवे लाइन क उदघाटन करताह। एकर संगहि एहि खंड पर ट्रेन सेवा क शुभारंभ सेहो भ जाएत। एहि अवसर पर सांसद शाहनवाज हुसैन, पुतुल कुमारी, निशिकांत दूबे, एनके सिंह आ विधायक सोनेलाल हेम्ब्रम, प्रदीप यादव विशिष्ठ अतिथि क रूप मे उपस्थित रहताह।
नव निर्मित 23.95 किमी लंबा मंदिरहिल-हंसडीहा बड़ी रेलवे लाइन, 130.20 किमी लंबा मंदारहिल-दुमका-रामुपरहाट नव बड़ी रेलवे लाइन परियोजना क एकटा अंश अछि। एहि नव निर्मित खंड क सबस महत्वपूर्ण पहलू इ अछि जे मंदारहिल यार्ड आ हंसडीहा क बीच एकोटा समपार नहि अछि। सबटा सड़क क्रासिंग या त सड़क ऊपरी पुल या सड़क निचली पुल क जरिये प्रदान कैल गेल अछि। एकर अलावा एहि खंड मे यात्री कए बेहतरीन सुविधा आ सुरक्षा सुनिश्चित करबा लेल मंदारहिल आ हंसडीहा स्टेशन पर शेड क संगहि हाई लेवल प्लेटफॉर्म आ जल आपूर्ति लेल पर्याप्त इंतजाम कैल गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
रेल राज्य मंत्री करताह उदघाटन
भागलपुर। रेल राज्य मंत्री अधीर रंजन चौधरी शनिदिन मंदारहिल स्टेशन पर मंदारहिल-हंसडीहा नव बड़ी रेलवे लाइन क उदघाटन करताह। एकर संगहि एहि खंड पर ट्रेन सेवा क शुभारंभ सेहो भ जाएत। एहि अवसर पर सांसद शाहनवाज हुसैन, पुतुल कुमारी, निशिकांत दूबे, एनके सिंह आ विधायक सोनेलाल हेम्ब्रम, प्रदीप यादव विशिष्ठ अतिथि क रूप मे उपस्थित रहताह।


text:
अजरबैजान
अजरबैजान (अजेरी: Azərbaycan Respublikası), कॉकेशसक पूर्वी भागमे एक गणराज्य छी, पूर्वी यूरोप आर एशियाके मध्यमे बसल । भौगोलिक रूपसं ई एशियाके भाग अछि। एकर सीमांत देश छी: अर्मेनिया, जॉर्जिया, रूस, ईरान, तुर्की आर एकर तटीय भाग कैस्पियन सागरसं सटल रहल अछि । ई १९९१ धरि भूतपूर्व सोवियत संघक भाग छल।
अजरबैजान एकटा धर्मनिरपेक्ष देश छी आ वर्ष २००१ सं काउंसिलक सदस्य छी। अधिकांश जनसंख्या इस्लाम धर्मक अनुयायी अछि आ ई देश इस्लामी सम्मेलन संघक सदस्य राष्ट्र सेहो छी । ई देश धीरे-धीरे औपचारिक लेकिन सत्तावादी लोकतंत्रक दीस बढि रहल अछि।
विषय सूचीसभ
नामोत्पत्ति[सम्पादन करी]
"अजरबैजान" नामके उद्गम कs लकs बहुतो प्रकारक अवधारणासभ अछि। सबसं प्रचलित प्रमेय ई छै की ई नाम "अट्रोपटन" शब्दसं निकलल छै। अट्रोपट फ़ारसी अकामीनाईड राजवंशके समयमे एक क्षत्रप छल, जकरा सिकंदर महान आक्रमण करि परास्त केलक आर अट्रोपटनक स्वाधीनता मिलल। ओही समय इ क्षेत्र मीदिया अट्रोपाटिया आ अट्रोपाटीनके नामसं जानल जाइत छल।
इतिहास[सम्पादन करी]
अजरबैजानमे प्रारम्भीक मानव बस्तिसभके चिह्न पाषाण युगक बादके दिनसभक छी। ५५० ईसापूर्वमे एक्यूमेनिडा राजवंश ई क्षेत्र पर विजय प्राप्त कएने छल, जहीम पारसी धर्मक उदय भेल छल आर बादमे अही क्षेत्र सिकंदर महानके साम्राज्यक भाग बनल आर बादमे ओकर उत्तराधिकारी, सेलियूसिडा साम्राज्यक। अल्बानियाई कॉकेशन लोगसभ चारिम शताबदी ईसापूर्वमे ई क्षेत्रमे एक स्वतंत्र राजशाहीक स्थापना केलक, लेकिन ९५-६७ ईसापूर्वमे टिगरानीस २ महान अही पर अधिकार करि लेएने छल।
एहो सभ देखी[सम्पादन करी]
- अज़रबैजान (विक्षनरी)
सन्दर्भ सामग्रीसभ[सम्पादन करी]
- ↑ The International Population Day, The demographic situation in Azerbaijan, The State Statistical Committee of the Republic of Azerbaijan, 11 जुलाई 2011
- ↑ २.० २.१ "Azerbaijan:Report for Selected Countries and Subjects", International Monetary Fund, अभिगमन तिथि अप्रैल १२, २०११।


text:
होइते राधाक हृदए खुशीसँ सूप सन भऽ गेलनि। मनमे नाचए लगलनि बाँसक ओ बीट जइमे दिनानुदिन बेसी बाँसोक जनम होइत आ नमगर, मोटगर सुन्दर-सुडौलौ होइत। मनक खुशीसँ दुनियाँ फुलवाड़ी सदृश बूझि पड़ए लगलनि। बाधक-बाध धानक फूल, गाछीक-गाछी आमक मंजर, जामुन, लताम इत्यादिक फूलसँ सजल ई दुनियाँ सोहनगर लागए लगलनि। मुदा जहिना आसिन मास अकासकेँ करिया मेघ झँपने रहैए आ केतौ-केतौ मेघक फाटसँ सुरूजक इजोत निकलैए आ सेहो गाछे-बिरिछपर अँटकि जाइए, धरती-जमीन ओहिनाक-ओहिना अन्हार रहि जाइए, तहिना।
Friday, October 18, 2013
पछताबा कथा (दोसर संस्करण)
पछताबा
इंजीनियरिंगक रिजल्ट निकलिते रघुनाथ संगी-साथी संग नोकरी करए अमेरिका जेबाक तैयारी कऽ नेने छल। सासुरसँ गाम आबि पिताकेँ कहलनि-
“बाबू, आइए रतुका गाड़ी पकड़ि चलि जाएब। परसू दस बजे सुभाषचन्द्र एयरपोर्टसँ जहाज फ्लाइ करत।”
जहिना पाकल आम तोड़ैले कियो गाछपर चढ़ैए आ आम तोड़ैसँ पहिनइ खसि पड़ैए, तहिना शिवनाथोकेँ भेलनि। अचंभित होइत पुछलखिन-
“किए? तोरा जोकर काज अपना ऐठाम नै छै?”
पिताक बात सुनि कनीकाल गुम्म भऽ रघुनाथ बाजल-
“ओइठाम अधिक दरमाहा दइए। संगहि अपना ऐठामक रूपैआसँ ओतुका रूपैओ महग छै।”
अमेरिकाक सम्बन्धमे शिवनाथ किछु नै जनै छथि खाली एतबे बूझल छन्हि जे ऊहो एकटा देश छी। किछु काल गुम्म रहि कहलखिन-
“तइसँ की, हम ओइ वंशक छी जे देशक गुलामी मेटबैले गोली खाए स्वतंत्र देशक उपहार-भार देलनि। तोरा सन-सन पढ़ल-लिखल जँ देशसँ चलि जाएत तँ तोहर सनक काज के करत आ केना हएत?”
पिताक बातकेँ अनसून करैत गोड़ लागि, बैग लऽ ओ चुपचाप विदा भऽ गेल। शिवनाथ दुनू परानीक नजरि ताधरि रघुनाथक पीठपर रहलनि जाधरि ओ गाछीक अढ़ नै भऽ गेल। अढ़ होइते दुनूक मन ऐ रूपे चूर-चूर भऽ गेलनि जहिना एेनापर पाथरक लोढ़ी खसलासँ होइए। अखनि धरि दुनूक मनमे पैघ-पैघ अरमान पैघ-पैघ सपना छेलनि जे एकाएक फुटल बैलूनक हवा जकाँ वायुमंडलमे मिलि गेलनि। बाढ़िक पानिमे डुमल खेतमे जहिना पानि सुखिते नव-नव पौघक अंकुर उगए लगैए तहिना शिवनाथोक मनमे नव-नव विचार उगए लगलनि, अखनि दुनियाँ भलहिंं गामे-घरक रूपमे किएक ने बूझि पडै़त हुअए मुदा बापो-बेटाक दूरी हजारो कोस हटि रहल अछि। की हम सभ फेर गुलामीक रस्ता पकड़ि रहल छी आकि आजादीक रस्ता धऽ चलि रहल छी। एक दिस मातृभूमि लेल पिताक तियाग आ दोसर दिस बेटाक भटकल रस्ता...। भलहिं बेटाक आशा हुअए मुदा एहनो लोक तँ छथि जिनका बेटा नै छन्हि। मन पड़लनि पिताक ओ बात जे मृत्युसँ चौबीस घंटा पहिने मृत्यु-सय्यापर कहने रहथिन-–
“बाउ, हमर खून वीरक खून छी जे भारतमाताकेँ चढ़ौलियनि। भलहिंं अखनि लड़ाइक दौड़ अछि मुदा ओ खून स्वतंत्रता लइए कऽ छोड़त। तूँ सभ स्वतंत्र देशक स्वतंत्र मनुख हेबह। तँए अपन देशकेँ परिवार बूझि सभकेँ भाए-बहिन जकाँ इमानदारीसँ सेवा करैत रहिहऽ। जइसँ हमर आत्मा अनवरत प्रसन्न रहत। सेवाक मतलब खाली एतबे नै होइत जे देशक सीमाक रक्षा करैए बल्की ईहो होइत जे माथपर ईंटा उघि सड़क बनबैत आ हर-कोदारिसँ अन्न उपजबैए।”
पिताक बात मन पड़िते शिवनाथक हृदए तरल पानिसँ ठोस पाथर बनए लगलनि। नव-नव विचार मनमे जागए लगलनि। पत्नीक खसल मन देखि कहलखिन-
“अहाँ, एते सोगाएल किए छी?”
आँचरक खूटसँ दुनू आँखिक नोर पोछि रुक्मिणी कँपैत अवाजमे बजली-
“की सपना मनमे रहए आ कि देखि रहल छी। जौं से बुझितिऐ तँ एते देहकेँ किए धौजनि करितौं। नढ़िया-कुकुर जकाँ अनेर छोड़ि दैतिऐ।”
पत्नीक बेथा सुनि शिवनाथक हृदए पसीज गेलनि। मुदा अपन बेथाकेँ मनमे दबैत मुस्कीआइत कहलखिन-
“अखनि धरिक जे जिनगी रहल ओ कर्तव्यनिष्ठक रहल। अपन कर्तव्य इमानदारीसँ निमाहलौं। सभकेँ अपना-अपना आशापर अपन जिनगी ठाढ़ कऽ जीबाक चाही। जहिना बर्खाक एक-एक बुन्न रस्ता धए चलैत-चलैत अथाह समुद्रमे पहुँच जाइए तहिना अपनो सभ अपन काजकेँ परिवारसँ आगू बढ़ा समाज रूपी समुद्रमे फेंटि दी। बेटा अछि तँए बेटापर अपन भार देमए चाहै छेलौं मुदा जिनका अपना बेटा नै छन्हि ओ केकरापर अपन भार देथिन। तँए अपनो सभ वएह बुझू! बाबूजी एते अरजि कऽ दऽ गेलथि जे इज्जत संग हँसैत-खेलैत जिनगी जीबैत रहब।”
सन् १९४२क असहयोग आन्दोलन सुनगैत-सुनगैत सौंसे देश पजरि गेल। जइमे मिथिलांचलोक योगदान केकरोसँ कम नै अछि। दसकोसी लोकक मन एते उत्साहित भऽ गेलनि जे चान-सुरूजमे आजादीक झंडा फहराइत देखथि। सुतली रातिमे ओछाइनपर सँ चहा कऽ उठि नारा लगबैत सड़कपर आबि जाइ छला। जे मिथिला याज्ञवल्क्य, गौतम, नारद सन-सन ऋषि पैदा केलक ओ पंचानन झा आ पुरन मण्डल सन वीर अभिमन्यु सेहो पैदा केने अछि। दसकोसीक वीर सिपाही माथमे कफन बान्हि, लाठीमे झंडा फहरा झंझारपुर सर्कल, रेलबे स्टेशन आ पोस्ट आफिसमे आगि लगबैले संग-संग रेल-लाइन तौड़ैले सर्कलक मैदानमे एकत्रित भेला। अंग्रेज पलटनक केन्द्र सर्कल छेलै। आन्दोलनकारीकेँ एकत्रित होइत देखि ऊहो सभ अपन बन्दूकमे गोली भरि-भरि तैयार भऽ गेल। आन्दोलनकारी भारत माताक नारा जगबैत आगू बढ़ल। अनधुन गोली पलटन सभ चलौलक। एक नै अनेक गोली पंचानन आ पुरनक छातीमे लगलनि। दुनू गोटे नारा लगबैत दम तोड़ि देलनि। खाली दुइए गोटेकेँ गोली नै लागल छेलनि, अनेको गोटे गोलीसँ घाइल भेला। ओइ घाइलमे शिवनाथक पिता देवनाथो छला। दहिना जाँघमे गोली लागल छेलनि। गोली तँ जांघक माँस-चमराकेँ कटैत हड्डी तोड़ैत निकलि गेलनि। मुदा घाइल भऽ ऊहो खसि पड़ला। पितियौत भाए हुनकर लटकल जांघक माँसकेँ तौनीसँ बान्हि, हुनका पीठपर उठा घरपर अनलकनि। चिकित्साक समुचित बेवस्था नै, तैपर गामे-गाम सिपाही दमन शुरू केलक। गामक-गाम आगि लगौलक। मर्द-औरतकेँ पकड़ि-पकड़ि बन्दूकक कुन्दा आ पएरक बूटसँ मारि-मारि बेहोश केलकनि। ओछाइनपर पड़ल देवनाथक हृदैमे आगि धधकैत रहनि मुदा किछु करैक शक्ति नै रहि गेलनि। जीवन-मृत्युक बीच लटकल रहथि। तीसम दिन पराण छूटि गेलनि।
दस बर्खक शिवनाथ १५ अगस्त १९४७ ई. केँ आजादीक समए पनरह बर्खक भऽ गेल। पतिक मुइने शिवनाथक माए-राधाक मन टुटलनि नै बल्की आगिमे तपल सोना जकाँ आरो चमकए लगलनि। पाकल आमक आंठी जकाँ करेज आरो सक्कत भऽ गेलनि। गुलामीसँ मिझाएल दीपकेँ आजादीक नव तेल-बत्ती भेटलै, जइसँ नव-ज्योति प्रज्वलित भेल। अखनि धरिक अबेवस्थित परिवारकेँ दुनू माए-बेटा मिलि सुढ़ियाबए लगला, बेवस्थित बनबए लगला। अढ़ाइ बीघा खेतकेँ अपन दुनियाँ आ कर्मक्षेत्र बूझि दुनू माए-बेटा जी-जानसँ मेहनति करए लगला, जैपर परिवार नीक नहाँति ठाढ़ भऽ गेलनि। ओना शिवनाथक बिआह बच्चेमे भऽ गेल छेलै मुदा दुरागमन पछुआएल रहै। परिवारक बढ़ैत काज देखि बेटाक दुरागमन माए करा लेलनि।
देश आजाद होइते गामे-गाम स्कूल बनए लगल। ओना पढ़लो-लिखल लोक कम छला मुदा जेतबे छला ओ ओइ रूपे विद्या-दानमे भीड़ि गेला, जइसँ सभ गाममे तँ नै मुदा अधिकांश गाममे लोअर प्राइमरी स्कूल ठाढ़ भऽ गेल। केतौ-केतौ मिड्लो स्कूल आ हाइओ स्कूल बनल। केतौ-केतौ कौलेजो ठाढ़ भऽ गेल। अखनि धरि जे स्कूल ठाढ़ भेल ओ सामाजिके स्तरपर, सरकारी स्तरपर बहुत कम बनल। स्कूल खोलैक पाछू लोकक मनमे धरमस्थानक बूझब छेलै। गुरुओजी ओहने रहथि जे मात्र भोजनपर सेवा करैत रहथि। शनीचरा मात्र जीविकाक आधार छेलनि। पाइ लऽ कऽ पढ़ाएब पाप बूझल जाइ छेलै। ओना मिड्ल स्कूल, हाइ स्कूल आ कौलेजमे महिनवारी फीस लगै छल, जे संस्थागत सहयोग छल। स्कूल-कौलेज खुजने विद्याक ज्योति प्रज्वलित भेल मुदा अंडी तेलमे जरैत डिबियाक इजोत जकाँ, जखैनकि जरूरी अछि हजार वोल्ट बौलक इजोत जकाँ। ओना ठाम-ठीम संस्कृत विद्यालय सेहो अछि, मुदा...।
दुरागमनक तीन साल पछाति शिवनाथकेँ बेटा भेलनि। रघुनाथक जनम
होइते राधाक हृदए खुशीसँ सूप सन भऽ गेलनि। मनमे नाचए लगलनि बाँसक ओ बीट जइमे दिनानुदिन बेसी बाँसोक जनम होइत आ नमगर, मोटगर सुन्दर-सुडौलौ होइत। मनक खुशीसँ दुनियाँ फुलवाड़ी सदृश बूझि पड़ए लगलनि। बाधक-बाध धानक फूल, गाछीक-गाछी आमक मंजर, जामुन, लताम इत्यादिक फूलसँ सजल ई दुनियाँ सोहनगर लागए लगलनि। मुदा जहिना आसिन मास अकासकेँ करिया मेघ झँपने रहैए आ केतौ-केतौ मेघक फाटसँ सुरूजक इजोत निकलैए आ सेहो गाछे-बिरिछपर अँटकि जाइए, धरती-जमीन ओहिनाक-ओहिना अन्हार रहि जाइए, तहिना।
होइते राधाक हृदए खुशीसँ सूप सन भऽ गेलनि। मनमे नाचए लगलनि बाँसक ओ बीट जइमे दिनानुदिन बेसी बाँसोक जनम होइत आ नमगर, मोटगर सुन्दर-सुडौलौ होइत। मनक खुशीसँ दुनियाँ फुलवाड़ी सदृश बूझि पड़ए लगलनि। बाधक-बाध धानक फूल, गाछीक-गाछी आमक मंजर, जामुन, लताम इत्यादिक फूलसँ सजल ई दुनियाँ सोहनगर लागए लगलनि। मुदा जहिना आसिन मास अकासकेँ करिया मेघ झँपने रहैए आ केतौ-केतौ मेघक फाटसँ सुरूजक इजोत निकलैए आ सेहो गाछे-बिरिछपर अँटकि जाइए, धरती-जमीन ओहिनाक-ओहिना अन्हार रहि जाइए, तहिना।
छबे मासक रघुनाथकेँ राधा अपन मुँह चमका-चमका दा-दा-दा सिखबए लगली। दादामे देवनाथक ओ रूप देखै छेली जे माथपर वीरक मुरेठा बान्हि, हरोथिया लाठीमे लाल झंडा टांगि, हँसैत गोली खेने रहथि।
चारि बर्ख टपिते शिवनाथ रघुनाथक नाओं गामक स्कूलमे लिखा देलखिन साले-साल टपैत रघुनाथ गामक स्कूल टपि गेल। मिड्ल स्कूल टपि साइंस रखि रघुनाथ केजरीवाल हाइ स्कूल झंझारपुरमे नाओं लिखौलक। जहिना विज्ञान विषए पढ़ैमे नीक लगै तहिना अंग्रेजीओ। जइसँ ठाकुरबाबू आ लत्तीबाबू बेसी मानथिन। चारि बर्ख पछाति प्रथम श्रेणीमे मेट्रिक पास केलक। बाढ़ि-रौदिक दुआरे उपजो-बाड़ी नीक नै होइ जइसँ परिवारो लड़खड़ाइते चलैत। बाहर जा कऽ आगू पढ़ब असंभव जकाँ रहै। मुदा संजोग नीक रहलै जे जनतो कौलेजमे साइंसक पढ़ाइ शुरू भेलै। रघुनाथो कौलेजमे नाओं लिखौलक।
रघुनाथकेँ कौलेजमे नाओं लिखेलाक सालभरि पछाति राधा -दादी- मरि गेली। पिताक श्राद्ध तँ शिवनाथ केनइ नै रहथि मुदा माएक श्राद्ध नीक जकाँ केलनि। जइसँ पाँच कट्ठा खेतो बिका गेलनि। तइले मन मलिन नै भेलनि। किएक तँ भोजमे खूब जश भेलनि। दू साल पछाति रघुनाथ फस्ट डिविजनसँ आइ.एस.सी. पास केलक। सत्तरि प्रतिशतसँ ऊपरे नम्बर एलै। आइ.एस.सी.क रिजल्ट सुनि शिवनाथकेँ बेटा पढ़बैक उत्साह बढ़लनि। खेत बेचब अधला नै बुझेलनि। मनमे एलनि जे रघुनाथ पढ़ि कऽ नोकरी करत आकि खेती करत। तहन खेतक जरूरते की रहतै। संगहि हमहूँ समाजकेँ एकटा सक्षम मनुख देबै।
इंजीनियरिंग, डाक्टरी पढ़बैमे केहेन खर्च होइ छै से तँ नीक जकाँ बुझथि नै। मनमे होन्हि जे पाँच-दस कट्ठा जमीन बेचि बेटाकेँ पढ़ा देबै। मनमे उत्साह रहबे करनि तँए महग बूझि घराड़ीएमे सँ दू कट्ठा बेचि इंजीनियरिंग कौलेजमे बेटाक नाओं लिखा देलनि। नाओं लिखौलाक डेढ़ बर्ख बीतैत-बीतैत अदहा जमीन बिका गेलनि। आगूक अढ़ाइ बर्ख बाँकी देखि चिन्ता घेरए लगलनि। मन मानि गेलनि जे सभ खेत बेचनौं पार नै लागत। सोचैत-विचारैत तँइ केलनि जे पढ़ैक खर्चपर रघुनाथक बिआह करा देबै। बिआह भेनौं ओकरा पढ़ैमे बाधा थोड़े हेतै, पाँच बर्खक बादे दुरागमन कराएब। समस्याक समाधान होइत देखि मनमे खुशी एलनि। फेर मोनमे उठलनि जे समैओ बदलि रहल अछि। पहिने माए-बाप बेटा-बेटीक बिआहकेँ अप्पन कर्तव्य बुझै छला तँए पुछब जरूरी नै बुझथि। मुदा आब पूछब जरूरी भऽ गेल अछि। परिस्थिति देखि रघुनाथो बिआह करब मानि लेलक मुदा शर्त एकटा लगौलकनि जे लड़की रंग-रूपमे सुन्दर हुअए। जँ गुणवानक शर्त रहितनि तहन तँ ओझरा जइतथि। मुदा से नै भेलनि। बिआहक चर्च शिवनाथ चला देलखिन।
इंजीनियर वर तँए कथकियाक ढबाहि लागि गेलनि। मुदा कोनोक गाम अधला बूझि पड़नि तँ कोनोक परिवारक कुल-गोत्र। केतौ लड़की दब तँ केतौ उमरगर लड़की भाँज लगनि। होइत-हबाइत एकठाम कथा पटि गेलनि। गाम तँ नीक नै मुदा लड़कीओ गोर आ पढ़ैक खर्चो गछि लेलकनि। बिआह भऽ गेलै। बिआहक पछाति दुनू समधि विचारि लेलनि जे सालो भरि जे भार-दौरक फेरीमे पड़ब से नीक नै। तँए भार-दौरक बेवहार छोड़िए दियौ। दुनू गोटे सएह केलनि।
इंजीनियरिंगक अंतिम परीक्षा दऽ रघुनाथ सभ सामान लऽ सासुर आबि गेल। ओना दुरागमन बाँकीए मुदा सासुर तँ सासुरे छी, तँए चलि आएल। रिजल्ट निकलैमे तीन मास लागत। काजो तँ अखनि किछु नहियेँ अछि, तँए निश्चिन्तसँ सासुरमे रहैक विचार रघुनाथ कऽ लेलक। दसे दिन पछाति विदेशमे इंजीनियरक भेकेन्सी खूब भेलै। सभसँ बेसी अमेरिकामे भेलै। नव टेकनोलौजी एने नव जुगक आगमन भेल। नव मशीन नव इंजीनियरकेँ जनम देलक। मुदा पुरना तकनीको आ इंजीनियरो, अछैते औरुदे, फाँसीपर लटकए लगला। जहिना गामक-गाम हैजासँ मरैए तहिना इंजीनियरक जमात पटपटाए लगला। मुदा दबाइक करखन्ने नै जे दबाइ बनाैत!
परीक्षाक पेपर रघुनाथक नीक भेल तँए फेल करैक अन्देशे नै रहै। हाइए स्कूलसँ अमेरिकाक उन्नतिक आ सुख-मौजक सम्बन्धमे किताबो-पत्रिकामे पढ़ने आ लोकोक मुहेँ सुनने रहए। तँए मनमे गुदगुदी लगैत रहैए। ई भिन्न बात जे आठ मासमे अस्सीटा बैंक अमेरिकामे दिवालिया भेल!
रघुनाथ फस्ट डिवीजनसँ पास केलक। एक तँ फस्ट डिवीजन रिजल्ट, तैपर अमेरिकाक नौकरी। खुशीसँ रघुनाथक मन उड़िया गेलै। आवेदन केलाक आठे दिन पछाति चिट्ठी भेटलै। स्त्रीक गहना बेचि कऽ दुनू परानीक टिकट बनबौलक। ससुर पढै़ धरिक खर्चा गछने रहनि तँए टिकटक खर्च दइसँ इन्कार केलकनि।
मिशिगन राज्यक राजधानीक शहर लानसिंग। ठंढ़ इलाका। ने अपना सभ जकाँ छह ऋतुक मौसिम बनैत आ ने ओकर हास-परिहास होइत आ ने रंग-बिरंगक गाछ-बिरिछ अपना सभ जकाँ होइत। लानसिंगक सतरह तल्लाक छोट-छोट तीन कोठरीक आँगन। जइमे ने सभ दिन सुरूजक रोशनी अबैए आ ने भोरे कौआ आबि ओसारपर बैसि सारि-सरहोजिक समाचार सुनबैए। रहैत-रहैत दुनू परानी रघुनाथकेँ पनरह बर्ख बित गेलनि। जवानीक सभ सपना मोने-मन गुमसड़ि रहल छेलनि।
रघुनाथकेँ अमेरिका गेने शिवनाथक जिनगीक गाछ मौलाएल नै, चतरि कऽ पाखरिक गाछ जकाँ झमटगर भऽ गेलनि। दुनू बेकतीक विचारो सुधरलनि। वंशगत सम्बन्ध क्षीण होइत-होइत सूखि गेलनि, सामाजिक सम्बन्ध मोटा कऽ जुआएल गाछक शील जकाँ बनि गेलनि। जहिना कोनो समांगकेँ मुइलापर परिवारक लोक आस्ते-आस्ते बिसरि जाइए, तहिना रघुनाथोकेँ दुनू परानी शिवनाथ सोलहन्नी बिसरि गेला। साल भरिक छाया आ सएक-सए बरिषक बर्खी करैक खगते नै रहलनि। वंश अंत हएत से सदः आँखिसँ शिवनाथ देखै छला। स्वतंत्र देशक गुलाम बुधि। केना नै बिसरितथि? ने कहियो एक्कोटा पत्र लिखि मन राखए चाहलनि आ ने कोनो मनोरथ मनमे संजोगि कऽ रखने रहथि। पढ़ल-लिखल तँ शिवनाथ नै मुदा `हरिवंश पुराण'क कथा, गप-सप्पक क्रममे बेसी काल दोसराक मुहेँ सुनै छला।
स्वतंत्रताक पछाति विकासपुरक लोकोक विचार सुधरलनि। केना नै सुधरितनि? बूढ़-बच्चा छोड़ि गामक सभ लाठी-झंडा लऽ झंझारपुर सर्कल आगि लगबए जे गेल रहथि! आँखिसँ सभ किछु देखने रहथि! ओना हजार बीघा रकबाक गाम विकासपुर, जइमे साढ़े चारि सए परिवार हँसी-खुशीसँ कताक पुश्तसँ एकठाम रहैत आएल छला। स्वतंत्राक पूर्व मलिकाना -जमीनदारक- गाम रहए। मालगुजारीक लेन-देनमे सबहक जमीन निलाम भऽ जमीनदारक हाथमे चलि गेल छेलै। कियो अपन खेतक दखल तँ हुनका नै देलकनि मुदा बटेदार बनि उपजा बाँटि-बाँटि दिअ लगलनि। जागल गामक लोक देखि जेतबे-तेतबे दाम लए मालिक खेत घुमा देलकनि। अपन खेतकेँ स्थायी पूजी बूझि श्रमक पूजी जोड़ि जिनगीकेँ ठाढ़ करए लगला। बाढ़ि-रौदीक प्रकोप सालो-साल होइते रहै छेलै मुदा विचार आ कर्म बदलने ऊहो अभिशाप नै वरदान बनि गेलै। बाढ़ि देखि माथपर हाथ लऽ नै बैस, ओकर प्रतिकार करैक रस्ता अपनौलनि। तहिना रौदिओक प्रति केलनि। जइसँ बाढ़ि-रौदीसँ बचैक उपए कऽ लेलनि। सबहक एहेन धारणा बनि गेलनि। जे बाढ़िक उपद्रव मात्र सौन-सँ-कातिक चारि मास होइए बाँकी बारह मासक सालमे आठ मास तँ बचैए। जे आठ मास जमि कऽ मेहनति कएल जाए तँ बारहो मास हँसी-खुशीसँ गुजर चलि सकैए। तेतबे नै, पानि तँ आगि नै छी जे सभ किछुकेँ जरा देत। पानि तँ उत्पादित पूजी छी, तँए जरूरत अछि ओकर उपयोग करैक। तहिना रौदिओक सम्बन्धमे धारणा बनौने रहथि। खेतमे रंग-बिरंगक अन्न, फल, तरकारी अछि। ने सभ अन्न लेल एक रंग पानिक जरूरत होइए आ ने फले-तरकारी लेल। अधिक वर्षा भेने अधिक पनिसहू फसल होइए आ कम वर्षा भेने कम पनिसहू हएत। तैपर थोड़ेक सुविधा सरकारो देलक। नब्बे प्रतिशत अनुदानमे बोरिंग आ पचास प्रतिशत अनुदानमे पम्पसेट देलक। जइसँ पर्याप्त बोरिंग-पम्पसेट गाममे भऽ गेलै। किसानक हाथमे पानि चलि आएल। समाजक किसानक कान्हमे कान्ह मिला शिवनाथो चलए लगला। कम खेत रहितो हुनका अन्न-पानि उगरिए जाइ छन्हि।
छह बजे भोरे रघुनाथ धीपल-सराएल पानि मिला अदहा-छिदहा नहा, कपड़ा पहिर, चाह-बिस्कुट खा ड्यूटी चलि जाथि। असगरे श्यामा डेरामे रहि जाइ छेली। ने अंग्रेजी भाषाक बोध छेलनि जे दोकानो-दौरीक काज कऽ सकितथि आ दोसरोसँ गप-सप्प करैत समए बितैबितथि। ओना बगलेक फ्लेटमे आरो-ओरो भारतीय -इंडियन- सभ रहैए। मुदा ऊहो कियो केरलक तँ कियो मद्रासक छथि। भाषाक दूरी देखि श्यामा मोने-मन सोचए लगली जे मनुखसँ नीक पशु होइए जे अपन स्वभावसँ एक-दोसरासँ मेलो रखैए। मनुख तँ मनुक्खे छी जे बोलेसँ राजा बनि जाइए। जहिना पिजराक सुग्गा अकासमे उड़ैत सुग्गा देखि कनैए तहिना कोठरीमे बैसलि श्यामाकेँ मोने-मन कुही होइ छेलनि। मनमे होइ छेलनि, कोन जनमक पाप कएल अछि जे एहेन गति भऽ गेल अछि। नैहरसँ सासुर धरिक सभ किछु हरा गेल।
भिनसरे डेरासँ निकलि रघुनाथ कार्यालय पहुँच जाइ छथि। कार्यालयेमे खाइ-पीबैक बेवस्था सेहो छै। मशीने संग रघुनाथ बारह घंटा बितबै छथि। बुधिसँ लऽ कऽ हाथ धरि मशीने संग भरि दिन रहैत-रहैत मशीन बनि गेलनि। संवेदनशून्य मनुख। जइमे दया, श्रद्धा, प्रेमक केतौ जगह नै। मुदा आइ रघुनाथकेँ कार्यालय पहुँचिते मनमे उड़ी-बीड़ी लागि गेलनि। काजक दिस एको-मिसिआ धियाने नै जाइ छेलनि। छुट्टीक दरखास दऽ कार्यालयसँ डेरा विदा भेला। डेरा आबि, देहक कपड़ा आ जुत्ता बिनु खोलनइ पलंगपर, चारू नाल चीत भऽ ओंघरा गेला। जहिना जेठ मासक तबल धरतीपर बिहरिया बर्खाक बुन्न खसिते गरमी-सरदीक बीच घनघोर लड़ाइ शुरू भऽ जाइए तहिना रघुनाथक मनमे वैचारिक संघर्ष हुअ लगलनि। एहेन जोरसँ वैचारिक बिहारि मनमे उठि गेलनि जे बुधि चहकए लगलनि। चहकैत बुधिसँ अनासुरती निकलए लगलनि-
“हमरासँ सएओ गुना ओ नीक छथि जे अपना माथपर पानिक घैल उठा मातृभूमिक फुलवाड़ीक फूलक गाछ सींचि रहल छथि। अपन माए-बाप, समाज संग जिनगी बिता रहल छथि। आइ जे दुनियाँक रूप-रेखा बनि गेल अछि ओ किछु गनल-गूथल लोकक बनि गेल अछि। जिनगीक अंतिम पड़ावमे पहुँच आइ बूझि रहल छी जे ने हमरा अपन परिवार चिन्हैक बुधि भेल आ ने गाम-समाजकेँ...। दुनू आँखिसँ दहो-बहो नोर चुबि गालपर होइत पलंगपर खसए लगलनि।
शिवनाथ हँसैत ओछाइनपर सँ उठि पत्नीकेँ हाक पाड़लखिन-
“केतए छी, कनी एम्हर आउ?”
मुस्की दैत लग आबि रुक्मिणी बजली-
“भोरे-भोरे की रखने छी जे हाक पाड़लौं।”
“मनमे आबि रहल अछि जे अपन दुनू परानीक श्राद्ध कइए लैतौं। जँ हम पहिने मरि जाएब तँ अहाँक श्राद्ध हएत की नै। नै जँ पहिने अहीं मरि जाएब तँ हमर श्राद्ध हएत की नै।”
“अखनि हम थोड़े मरैवाली भेलौं हेन, जे मरब।”
“अपन बिआह बिसरि गेलिऐ? जहन अहाँ छह बर्खक रही आ हम सात बर्खक रही तहिए ने बिआह भेल रहए। मन अछि आकि नै जे खरहीसँ नापि कऽ जोड़ा लगौल गेल रहए।”
किछु काल गुम्म रहि रुक्मिणी बजली-
“अपन बिआह-दुरागमन आ माए-बाप जँ लोक बिसरि जाएत तँ ऊहो कोनो लोके छी।”
मुस्की दैत शिवनाथ कहलखिन-
“हमरा आँखिमे अहाँ वएह छी जे दुरागमन दिन झाँपल पालकीमे बैसि नैहरसँ सासुर आएल रही। अहीं कहूँ जे हमरा किए ने अहाँक चूड़ीक खनखनीक अवाजमे स्वर लहरी आ माथक सेनूरमे जिनगीक मधुर फल देखाए पड़त। पचहत्तरि पार कऽ अस्सी बर्खक बीच दुनू गोटे पहुँच चुकल छी तँए खुशी अछि। आँखिक सोझमे देखै छी जे बिआहक पाँचे दिन पछाति चूड़ीओ फूटि जाइ छै आ माथो धुआ जाइए। तैठाम हम-अहाँ भाग्यशाली छी की नै?”
पतिक बात सुनि रुक्मिणी मुस्कीआइत पतिक आँखिमे अपन आँखि गाड़ि पाछूसँ आगू धरिक जिनगी देखए लगली।
Subscribe to: Post Comments (Atom)


text:
सहरसा। 07 जनवरी। सहरसा थरबिटिया के बीच आमान परिवर्तन काज चैल रहल अछि। छोटी रेल लाईन केर पटरी उखारलाक बाद माटी भरबाक काज शुरू भ' गेल अछि। माटी भरबाक काज पूरा भेलाक बाद पटरी बिछेबाक काज शुरू कायल जायत। ओतहि सहरसा जंक्शन केर पुरनका छोटी लाईन लग तीन नव प्लेटफार्म केर निर्माण काज चैल रहल अछि।
ओना तेँ सहरसा - थरबिटिया के बीच आमान परिवर्तन काज एक बरख मे पूरा करबाक बात कहल जे रहल अछि, लेकिन जाहि प्रकारे निर्माण काज चैल रहल अछि ओकरा देखैत बुझा रहल अछि कि आमान परिवर्तन मे कम से कम 2 बरख लागत। ओतहि आय शनिवार दिनसे पंचगछिया स्टेशन से बड़ी रेल लाईन केर पटरी बिछेबाक काज शुरू कायल गेल अछि। एहि लाइन केर उपयोग आमान परिवर्तन के लेल निर्माण सामग्री आनबाक ल' जेबाक लेल कायल जायत। वर्तमान समय मे सहरसा के रेल यात्रि संभाल लेल ट्रेन सेवा केर सुविधा बहुत कम अछि लेकिन उम्मीद कायल जे रहल अछि कि आमान परिवर्तन के बाद ऐता के लोग सभक लेल ट्रेन सुविधा मे विस्तार कायल जायत।


text:
लप्रेक- 17
रिजल्ट
-बसुन्धरा एगो बात कहियौ ?
- एगो किए !तूँ दस टा बाज ।
- बात ई छै जे समटाइम आइ विकम सरप्राइज देट तोरा लेट नाइट पार्टी करैमे फीयर-बियर नै लागै छौ ?
- ले बलैया, ऐमे डरैक कोन बात छै !
- बिकॉज नाउ ए डेज इन बिग सीटी..की कहै छै एसगर लड़कीकें घुमनाइ बड डेंजरस छै ने ।
-धत्त तेरी के...हम बुझलियै कोनो पैघ बात छलै ।ई त' 100% बोरिंग प्रश्न छौ ।
-ओह...आइ एम वेरी सिरियस यार ।सब ठाम मना कएल जाइ छै तखन फेर...
- अरे जखन तूँ संग छहीं तखन फेर डर कथीक ।तोरा रहैत किओ छूबि क' त' देखौ ।जस्ट चिल यार...हाथमे हाथ पकड़ आ चल लॉग ड्राइवपर ।
#अमित मिश्र


text:
प्लास्टिक कचरा प्रबंधन नियम,2016 नया मॉनिटरिंग पहलू
इ लेख मे प्लास्टिक कचरा प्रबंधन नियम,2016 अधिसूचित केल गेल नया मॉनियरिंग पहूलक कें उल्लेख केल गेल छै.
केंद्रीय सरकार नें प्लास्टिक कचरा कें ल क नियम कड़ा केलकय .प्लास्टिक कैरी बैग कें न्यूनतम मोटाई 40 माइक्रॉन सं बढ़ा कं 50 माइक्रॉन करय दं गेल छै. सरकार नें पूर्ववर्ती प्लास्टिक कचरा (प्रबंधन एवं संचालन) नियम 2011 कें दरकिनार करय ओकर स्थान पर प्लास्टिक कचरा प्रबंधन नियम 2016
अधिसूचित कनय छै. पर्यावरण , वन आ जलवायु परिवर्तन राज्य मंत्री श्री प्रकाश जावेकड़ जे कहल किन्ह कि प्लास्टिक कैरी बैग कें न्यूनतम मोटाई 40 माइक्रॉन सं बढ़ा कं 50 माइक्रॉन कर देल गेल छै. हुनकर कहनाय छैन कि हर दिन 15000 टन प्लास्टिक कचरा सृजित होय छै. जइ मे सं 9000 टन कें एकत्र एवं प्रोसस केल जाय छै. मुदा 6000 यन प्लास्यिक कचरा कें एकत्र नहि केल जा रहल छै. श्री जावेकड़ सें हों कहल किन इ जे नियम पहिले नगर नियम कें क्षेत्रक तंक हीं स्वीकार्य छलय. ओकरा हरेक गांव मे बढा देल गेलय छै.नया प्लास्टिक कचरा प्रबंधन नियमक कें अधिसूचित करनाय समस्त कचरा प्रंबधन नियमक मे बदलाव कें एकटा हिस्सा छै.
मसौदा नियमक अर्थात प्लास्टिक कचरा प्रबंधन नियम 2015 कें भारत सरकार दूवारा भारत कें राजपत्र मे प्रकाशित केल गेल छलय . एकरा लेल जीएसआर 423 (ई) दिनांक 25 मई 2015 कें देखूं. प्लास्टिक कचरा प्रबंधन नियम ,2016 कें उद्देश्य इ अछि. :
- प्लास्टिक कैरी बैग कें न्यूनतम मोटाई कें 40 माइक्रोन सं बढ़ा क करय 50 माइक्रॉन करनाय.
- नियमक पर अमल कें दायरा कें नगरपालिका क्षेत्र सं बढ़ा कं ग्रामीण क्षेत्रक तइक करय देनाय,क्या किं प्लास्टिक ग्रामीण क्षेत्रक मे सें हों पहुंच गेल छै.
- प्लास्टिक कैरी बैग कें उत्पादक ,आयतक एवं एकरा बेचय वाला वेंडरक कें पूर्व पंजीकरण कें माध्यम सं प्लास्टिक कचरा प्रबंधन शाुल्क कें इकट्ठा कें शुरूआत करनाय.
सरकार नें प्लास्टिक कचरा कें ल क नियम कड़ा केलकय
केंद्र सरकार जे छै सें प्लास्टिक कचरा सं निपटय कें लेल पॉलीथीन कें थैलियक कें नतयूतम मोटाई 50 माइक्रोन निर्धारित करय देनय छै. अइ सं कम माइक्रोन थैलियक कें बिक्री आ इस्तेमाल कें प्रतिबंधित केल गेल छै. पहिले एकर सीमा 40 माइक्रोन राखल गेल छैलय . ना नियम कें लागू हुअ कें बाद पॉलीथीन कें थैलियक , कैरी बैग आदी कें दाम 20 प्रतिशत तयक बढ़तय.
नया नियम मे इ सें हो प्रावधान केल गेल छै कि प्लास्टिक थैलियक आ कैरी बैग कें निर्माण करय वाला कें जिम्मेदारी ओकर कचरा सें हों एकत्र करय कें होयत. अइ कें लेल सबटा उत्पादकक या विदेश सं ऐहन साम्रगी आयत करय वाला कें लेल कें राज्यक मे पंजीकरण करवाय कें होयत. ओकरा अपन कचरा प्रबंधन तंत्र खडा करय कें होयत. ओकरा अइ कें लेल शुल्क सें हों भरय कें होयत. मकसद स अइ कि इ थैलियक कें दाम बढय आ फूटकर विक्रेता सें हो उपभोक्ता कें इ थैलियां देवय कें समय शुल्क वसूलय ताकी लोग एकर इसतेमाल करनाय छाड़य देय.
नया नियमक मे प्लास्टिक थैलियक , कैरी बैग, आ पैकेंजिग सामग्री पर ओकर निर्माता कें नाम पता दर्ज करनाय अनिवार्य होयत. बिना नाम पता वाला प्लास्टिक थैलियक कें बिक्री गैरकानुनी होयत. अइ प्रकार दुकानक कें लेल सें हों प्रावधान केल गेल छै कि ओ ऐहन थैलियक कें इस्तेमाल सामान बेचय कें लेल नहि करय.
अइय नियमक मे जनता कें सें हों जवाबदेह बनावय कें कोशिश केल गेल छै . यदि कोनों समारोह कें आयोजन करय छै तं ओई दौरान उत्पन्न हुअ वाला प्लास्टिक कें संग्रह करय कें जिम्मेदारी ओकर हेतय. एहन नहि करय पर आयोजक कें खिलाफ पर्यावरण कानून कें तहत कार्यवाही केल जा सकय छै.
- रोजइना पैदा होय छै 15 हजार टन प्लास्टिक कचरा.
- नौ हजार टन एकत्र कैल जाय छै तथा ओकरा प्रोसेस कैल जाय छै.
- छह हजार यन बिखरल रहय छै.
बायोमेडिकल कचरा प्रबंधन नियम , 2016 कें मुख्य बात
- मानवीय एवं पशु कें शारीरिक अपशिष्ट , उपचार एवं अनुसंधान कें प्रक्रिया मे स्वास्थ्य देखभाल सुविधाक मे प्रयोग कैल जा रहल उपचार उपकरण जैना सुईया , सिरिंज आ अन्य सामग्रिक कें बायोमेडिकल कचरा कहल जाय छै.
- इ कचरा अस्पतालक, नर्सिग हेम, पैथोलॉजिकल प्रयोगशालक, ब्लड बैंक आदी मे डायग्नोसिस , उपचार या टीकाकरण कें दौरान पैदा होय छै.
- इ नया नियम कें उद्देश्य देश भरय कें 168869 स्वास्थ्य देखभाल सुविधाक (एचसीएफ) सं रोजइना पैदा हुअ वाला 484 टन बायोमेडिकल कचरा कें उचित प्रबंध करनाय छै.
- नियम कें दायरा कें बढैल गेलय हाउ आ अस मे टीकाकरण शिविरक, रक्तदान शिविरक,शल्य चिकित्सा शिविरक या अन्य स्वास्थ्य देखभाल गतिविधि कें सें हों शामिल कैल गेल छै.
- क्लोरीनयुक्त प्लास्टिक कि थैलियक, दस्ताना आ खून कें थैलियक कें दू साल कें भीतर चरणबद्ध तरीका सं हटा देल जैत.
- प्रयोगशाला कचराक ,सुक्ष्मजीवविज्ञानी कचराक खून कें नमूनाक आ खून कें थैलियक कें कीटाणुशोधन या ऑन साइट विसंक्रमण कें जरिये पहिले सं उपचार विश्व स्वास्थ्य संगठन (डब्लूएचओ) या राष्ट्रीय एडस नियंत्रण संगठन (एनएसीओ) दूवारा निर्धारित तरीका सं कैल जतय.
- जतेक स्वास्थ्य सेवा कर्मचारिक कें नियमित रूप सं प्रशिक्षण आ टीकाकरण देल जतय.
- बायोमेडिकल कचरा राखय लेल थैलियक या कंटेनरक कें नष्ट करय कें लेल बार कोड प्रणाली बनैल जतय.
- सेकेंडरी चैम्बर मे धारण समय कें लेल मानकक कें प्राप्त करय कें लेल मौजूद भट्टी आ दू वर्ष कें भीतर डायओक्सिन एवं फ्यूरन्स कें व्यवस्था.
- कचरा कें अलग करय कें प्रक्रिया मे सुधार करय कें लेल बायोमेडिकल कचरा कें एखन मौजूदा 10 श्रेणिक कें जगह चायटा श्रेणिक मे ही बांटल जैयत.
- प्राधिकरण कें सरल बनेवा कें प्रक्रिया कें तहत वाला अस्पतालक कें लेल ऑटोमेटिक ऑथराइजेशन कें अनुमति होयत. बिस्तर वाला स्वास्थ्य सेवा सुविधाक कें लेल प्राधिकरण कें वैधता सहमति आदेश कें वैधता कें समरूप कैल गेल छै.
- नया नियम मे भट्टियक कें लेल मानक आ सख्त कैल गेल छै ताकी पर्यावरण मे प्रदूषक कें उत्सर्जन कें कम कैल जा सकय.
- डाइ ऑक्सीन एवं फ्यूरन्स कें लेल उत्सर्जन सीमा निर्धारित कैल गेलय.
- राज्य सरकारक आम बायो-मेडिकल कचरा उपचार एवं निपटान सुविधा बनावय कें लेल जमीन मुहैया करेतय.
- अगर आम बायो-मेडिकल कचरा उपचार सुविधा पचहतर किलोमीटर कें दूरी पर उपलब्ध छै त कोनों ठेके दार ऑनसाइट ट्रीटमेंट या निपटान सुविधा नहि बनय तय.
- आम बायो-मेडिकल कचरा उपचार एवं निपटान सुविधा कें संचालक को एचसीफ सं समय पर बायो- मेडिकल कचरा उठेवाक सुनिश्चित करय कें होयत आ एचसीएफ कें प्रशिक्षण आयोजित कर मे सहयोग देवयक कें होयत.
इ नियम मार्च 2016 मे अधिसूचित अन्य कचरा प्रबंधन नियमक कें अतिरिक्त छै.
अन्य अधिसूचित नियम
अन्य अधिसूचित नियम अइ प्रकार छै :-
- प्लास्टिक कचरा प्रबंधन नियम 2016
- इ कचरा प्रबंधन नियम,2016
- कंस्ट्रक्शन एंड डेमोलिशन वेस्ट मैनेजमेंट रूल्स, 2016
स्नेत : पत्र सूचना कार्यालय


text:
रिवर सिटी, गंगावे, संग्रहालय स भेटत इंटरनेशनल लुक
प्रीतिलता मल्लिक
पटना । पहिल बेर पटना मे तीन दिवसीय इंडियन बिल्डिंग कांग्रेसक आयोजन कैल गेल। मुख्यमंत्री नीतीश कुमार एकर उद्घाटन करैत कहला जे बिहार मे विकास क काज ठमकल छल। आब बहुत किछु बनेबाक अछि, जे बनत से सबस नव तकनीक स बनत। ओ कहला जे पर्यावरण क हित आ भूकंपरोधि भवन पर विशेष ध्यान देल जाए। मुख्यमंत्री कहला जे आब एहन भवन बनेबा दिस हमरा सब कए जेबाक चाही जेकरा सिग्नेचर बिल्डिंग कहल जा सकए। दू दिनक एहि सम्मेलन मे बिहार क इंजीनियर बाढ आ भूकंपरोधी भवन क निर्माण क गुर सीखताह। इ कांग्रेस एहन समय मे भ रहल अछि, जखन पटना मे विश्ववस्तरीय रिवरसिटी, गंगावे और चारिटा विशेष भवन क निर्माण कार्य शुरू भ रहल अछि। कांग्रेस मे बिल्डिंग निर्माण क तकनीक पर जे मंथन होएत, ओहि स निश्चित रूप स राजधानी कए अंतरराष्ट्रीय लुक देबा मे मदद भेटत।
जून मास स पटना क स्वरूप बदलबाक काज शुरू भ जाएत। दिल्ली आ मुंबई स आधुनिक, रायपुर स सुंदर रिवरसिटी क परिकल्पना एहि साल क अंत तक जमीन पर उतारबाक प्रयास शुरू भ गेल अछि। गंगा क कछैर मे प्रस्तावित रिवर सिटी गंगावे क निर्माण क संग संग विकसित होएत। विख्यात वास्तुकार हाफीज कांट्रेक्टर क तैयार कैल डिजाइन पर सरकार सैद्धांतिक सहमति द देलक अछि। पूर्णत: निजी निवेश स तैयार भ रहल रिवरसिटी लेल किसान स जमीन लेबाक कोनो जरुरत नहि पडत। गंगाक कछैर मे एकरा लेल प्रयाप्त जमीन अछि। संगहि गंगा मे बनल डेल्टा क उपयोग सेहो कैल जाएत। निश्चित रूप स इ पटना कए इंटरनेशनल लुक प्रदान करत।
ओना सरकार सेहो मुख्य सड़क बेली रोड पर तीनटा भव्य भवन क निर्माण शुरू क रहल अछि। अंतरराष्ट्रीय संग्रहालय क निर्माण करीब 500 करोड क लागत स भ रहल अछि, जे 2015 मे तैयार भ जाएत। बिहार दिवस क मौका पर मुख्यमंत्री एकरा राज्य कए सर्मपित करताह। आयकर गोलंबर लग सात मंजिला नियोजन भवन क निर्माण सेहो जून मे शुरू भ जाएत। एहि सडक पर ग्रीन पुलिस मुख्यालय क सेहो निर्माण होएत। एकर औपचारिकता पूरा क लेल गेल अछि। एकर संगहि राजधानी मे गंगाकात गंगावे क निर्माण सेहो जून स शुरू भ जाएत, संगहि एहि गंगावे स सटल इंटरनेशनल कन्वेंशन सेंटर क निर्माण सेहो जून स शुरू भ जाएत। एहि मे पांच हजार लोकक बैसबाक व्यवस्था होएत। एहि लेल गांधी संग्रहालय स मगध महिला कॉलेज क बीच जमीन समतल कैल जा रहल अछि। नव विधानसभा भवन आ विधायक क लेल डुप्लेक्स बंगला क सेहो निर्माण जून क बाद शुरू भ जाएत। एकर निर्माण पर एक हजार करोड स बेसी खर्च होएत। सरकार निर्माण कार्य कए अंतरराष्ट्रीय लुक देबा लेल विश्वस्तरीय डिजाइन तैयार करबेलक अछि। निर्माण कार्य क नोडल एजेंसी भवन निर्माण विभाग कए बनाउल गेल अछि।
विधायक भवन
एरिया- 43 एकड.,
लागत -276 करोड.
निर्माण अवधि -24 माह
की-की होएत : दू मंजिला भवन, 50 विधायक हॉस्टल आ 30 विधान पार्षद लेल हॉस्टल। चहारदीवारी क भीतर-लौंड्री, मेंटेनेंस सर्विस ब्लॉक, पुलिस पोस्ट., सडक, पार्क,
इंटरनेशनल कन्वेंशन सेंटर
एरिया – 12 एकड.,
लागत-313.24 करोड.
निर्माण अवधि -30 महीना
की-की होएत : पांच हजार सीट क आॅडिटोरियम, बेसमेंट मे पार्किंग, आठ सौ लोक क क्षमतावाला प्लेनरी हाल,सभ्यता पार्क, सभ्यता द्वार, सडक, चहारदीवारी, बहुउद्देशीय ज्ञान भवन, सीवरेज ट्रीटमेंट प्लान, सीसीटीवी, फायर डिटेक्शन आ फायर अलार्म।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मैथिली फ़िल्म " घटकैती" केर शूटिंग अगिला माहसं प्रारंभ होमय जा रहल अछि। उदय बाबू देव प्रोडक्शनक बैनरके अधीन बनय बला फ़िल्म 'घटकैती"क निर्देशक छैथ अभिजीत सिंह जेकि पूर्व में मैथिलीक एकटा आर नीक फ़िल्म ' दुलरुआ बाबू'क निर्देशन कय चुकल छैथ। सुभाष झा फ़िल्मक कथा, पटकथा आर संवाद लिखने छैथ। गीतकार अभिराज झाक लिखल गीतके सुमधुर संगीत सं सजौता प्रख्यात गायक, संगीतकार ज्ञानेश्वर दूबे। फ़िल्मक प्रोड्यूसर छथिन प्रीती झा। मुख्य अभिनेतामें सुपर हिट फ़िल्म " ससता जिनगी महग सेनुर"क नायक ललितेश झा जी छैथ आ अन्य कलाकारक चयन कयल जा रहल अछि। प्राप्त जनतवक अनुसार एहि फ़िल्मक शूटिंग अगिला माह सं दरभंगा, मधुबनी, मधेपुरा ,जयनगर में प्रारंभ हायत। शेष शूटिंग मुम्बईमें सम्पन्न हायत।
मैथिलीक एकटा आर फ़िल्म "संस्कार"क सभटा गीतक रिकार्डिँग मुम्बईक स्वरलता स्टूडियोमें संपन्न भऽ गेल अछि। सुशील झा फिल्मस बैनरक अंर्तगत बनय वला फिल्मक निर्माता आ निर्देशक छैथ अनिल कुमार झा । उदित नारायण झा, मजीरा गांगुली, ज्ञानेश्वर दुबे आ पामेला जैन आदि गीतक बोलके अपन मधुर आवाज देने छैथ। फ़िल्म केर संगीतकार श्री शुक्ला छैथ। ज्ञानेश्वर दूबे एहि फ़िल्ममें दूटा गीत गेने छैथ। अहु फ़िल्मक शूटिंग मार्चसं प्रारंभ होयत।
मैथिलीक निर्माणाधीन फ़िल्म " घोघ में चांद"केर गीतक रिकॉर्डिंग सेहो सम्पन्न भ गेल अछि।गीतक रिकॉर्डिंग कबीर स्टूडियो तथा नीलम स्टूडियो में भेल। सुगना आर्ट्सक बैनरक अधीन बनय बला एहि फ़िल्मक निर्देशक छैथ उदय राज । फ़िल्मक गीतकार छैथ संजय चौधरी, कुमार शैलेन्द्र, ब्रह्मदेव लाल आ ज्ञानबर्धन कर्ण। संगीत दय रहल छैथ पवन नारायण। पवन नारायण,कल्पना मिश्रा, गीतिका असवाल, राधा पाण्डेय केर मधुर आवाजमें सभटा गीत कर्णप्रिय अछि। रुपक शरर, मीना, शुभनारायण झा, कल्पना मिश्रा, दिनेश मिश्रा, बीट्टू, मुकेश आदिक अभिनय देखय बला हायत।-BHASKAR JHA


text:
राष्ट्रीय डिजिडल साक्षरता मिशान
अइ भाग मे डिजिटल इंडिया कें लक्ष्य कें पूरा कर कें लेल शाुरू कैल गेलय कार्यक्रम डिजिटल साक्षरता मिशन कें जानकरी देलगेल अछि.
समीक्षा
देशा कें प्रत्येक राज्य/ केंद्र शासित प्रदेशक स चयनित ब्लॉलक कें समूचा पात्रधारी परिवार कें एकटा मसुदाय कें चुनाव करयत 10 लाक लोगों कें सूचना एं संचार प्रौद्ययोगिकी (आइसीटी) प्रशिक्षण प्रदान करय कें परिकल्पना कें साथ शाुरू कैल गेल अछि. 10 लाख मे स 9 लाख लोगोक कें सरकारी प्रणाली कें माध्यम स प्रकाशित कैल जतय आ नियमित सामाजिक दायित्वकें अंतर्गत उद्योयग , गैर सरकारी संगठनक आ अन्य कें संसाधनक कें माध्यम स शेष 1 लाख लोगक कें प्रशिक्षत कैल जतय. एकर मुख्य उद्देश्य प्रशिक्षक कें आवश्यकता कें अनुसार प्रासंगिक बुनियादी सूचना एवं संचार प्रौद्ययोगिकी कौशल ओकरा प्रदान करय कें छै जइ स नागरिक सूचना प्रौद्ययोगिकी आ संबंधित एप्लीकेशन कें उपयोग करय मे सक्षम होय आ लोकतांत्रिक प्रक्रिया मे सक्रिय रूप स भाग लिअ आ आगू हुनकर जीविका कें अवसरक मे वृद्धि होय. डिजिटल उपकरण कें उपयोग कें माध्यम स लोग सूचना ज्ञान आ कौशल कें हासिल करय मे समर्थ हेतय.
परियोजना कें क्षेत्र
इ योजना देश भर कें प्रत्येक राज्य/केंद्रक शासित प्रदेशक मे लागू करनाय चाहि. राज्य/संघ राज्य क्षेत्र हुनकर जनसंख्या कें आधार पर मोटे तौर पर तीन श्रेणिक श्रेणी ए, बी और सी वर्गीकृत कैल गेल अछि.श्रेणी एक राज्यक मे जिले, श्रेणी बी कें राज्यक मे 4-5 जिले आ श्रेणी सी कें राज्य/संघ शासित प्रदेशक मे 2-3 जिलाक मे योजना कें क्रियान्वयन कैल जाना चाहि.
डिजिटल साक्षरता कें परिभाषा
डिजिटल साक्षरता व्यक्तिगत आ समुदाय दूवारा डिजिटल तकनीक के समझनाय आ जीवन कें विभिन्न स्थितिक मे ओकरा अर्थपूर्ण तरीका स इस्तेमाल करनाय छै.
प्रशिक्षण स्तर
इ योजना कें अंतर्गत दूटा स्तर कें आइटी प्रशिक्षण मे निमA व्यापक उद्देश्यक के परिकल्पित कैल गेल अछि.
डिजिटल साक्षरता कें मूल्यांकन (स्तर 1)
एकटा व्यक्ति कें सूचना एवं प्रौद्ययोगिकी मे साक्षरता बनेनाय जइ स ओ मोबाइल, फोन ,टैबलेट आदि जैना डिजिटल उपकरणक स ई मेल भेजनाय आ प्राप्त करनाय एवं जानकारी इंटरनेट पर जानकारी कें खोज सकय.
डिजिटल साक्षरता कें मूल बातक (स्तर 2)
एकटा उच्च स्तर पर आईटी साक्षरता कें संग नागरिक प्रभावी ढंग सरकार एवं अन्य संगठनक दूवारा नागरिक कें देल जा रहल सेवाक कें उपयोग करय कें लेल प्रशिक्षत कैल जेतय.
पात्रता मापदंड
स्तर 1: गैर-आईटी साक्षर-निरक्षर आ 7 कक्षा तक उत्तीर्ण
स्तर 2: गैर-आईटी साक्षर कम स कम 8 कक्षा उत्तीर्ण होय
आयु: 14-60 साल
पाठ्यक्रम कें अविध
स्तर 1: 20 घंटे (न्यूनतम 10 दिन आ बेसि स बेसि 30 दिन)
स्तर 2: 40 घंटे (न्यूनतम 20 दिन आ बेसि स बेसि 60 दिन)
>पढ़ाई कें माध्यम
स्तर 1 आ 2: भारत की आधिकारिक भाषाअक
शुल्क
स्तर 1: अनुसूचित जाति/अनुसूचित जनजाति/बीपीएल परिवारक कें लेल प्रशिक्षण नि:शुल्क आ सामान्य वर्ग के उम्मीदवारों कें लेल पाठ्यक्र म शुल्क 125 रु पये लागू हेतय
स्तर 1: अनुसूचित जाति/अनुसूचित जनजाति/बीपीएल परिवारक कें लेल प्रशिक्षण नि:शुल्क आ सामान्य वर्ग कें उम्मीदवारक कें लेल पाठ्यक्र म शुल्क 250 टका लागू हेतय.
स्नेत : राष्ट्रीय डिजिटल साक्षरता मिशन


text:
मधेपुरा जिला केँ मरुआही गामक 22 बरखक सूरज मेहता क' अप्पन 42 बरखक सास सँ प्यार भ' गेल छलैन्ह। दुनु अप्पन लव स्टोरी क' अंजाम दैत पिछला 7 जून क' कोर्ट मैरिज केलन्हि। पति क' छोइर दामाद संग एक मास रही अप्पन बेटीक घर उजाड़लाक बाद आशा देवी क' अप्पन गलती केँ अहसास भेलन्हि।
आशा देवी कहली कि ओ सूरज क' अप्पन दामाद मानैत छथि आर तलाक लेल अर्जी द' देना छथि। आब हम अप्पन पति केँ पास जाय लेल चाहैत छी। दामाद सूरज कहला कि हमरा सँ बहुत पैघ गलती भेल। हमरा अप्पन केवा पर पछतावा भ' रहल अछि। आशा देवी केँ सासू-मां केर रूप म' मानब आर अपनी पत्नी केँ मना केँ घर आनबाक कोशिश करब।


text:
शनिवार, 2 मई 2009
सोसाइटी फॉर कम्प्यूटर एजुकेशन सकिर्ल
सोसाइटी फॉर कम्प्यूटर एजुकेशन
फ़ोन - 2236६८ मोबाइल - 9386258515
मिथिलाक हृदय स्थली मधुबनी मे स्व0 राजीव गाँधीक सपना के साकार करय लेल एकटा संस्था 1993 मे खोलल गेल जकर उद्श्य गाम घरक युवा वर्ग के कम्प्यूटर शिक्षा द’ क’ देशक प्रगति मे जोड़बाक प्रयास छल। ई संस्थान छल सोसाइटी फाॅर कम्प्यूटर एजुकेशन सर्किल। एकर संस्थापक श्री बिमल चन्द्र झा आ सतीश चन्द्र झा छथि।ई संस्थान 1993 सँ आइ धरि अविरल धार जेंकाँ सब तरहक बाधा के पार करैत कखनो मंद त’ कखनो तेज गति सँ बहैत रहल अछि।एखन धरि एहि संस्थान सँ हजारो हजार युवा वर्ग कम्प्यूटर के उचित शिक्षा ग्रहण करैत नीक नीक पद पर कार्यरत छथि। एतय कम्प्यूटर क्षेत्राक बहुत रास शिक्षा देल जाइत अछि जे वर्तमानक परिपेक्ष मे उपयोगी होइक आ नव नव क्षेत्रा मे कम्प्यूटर के बढ़ि रहल मांग के पूरक सेहो होइक।ई संस्थान सत्त समाजक कमजोर वर्ग, महिला,विकलांग , हरिजन आदि के हितैसी बनल उचित सहयोग करैत रहल। एहि संस्थान के बैचारिक रूप सँ सहयोग करय बला किछु आदरणीय लोकनि सेहो याद अबैत छथि।
मधुसुदन झा
ग्राम + पो0 - नगवास,
जिला - मधुबनी
रचनाकार-प्रस्तुतकर्ता छथि: Bimal Chandra Jha at 4:53 am
कोई टिप्पणी नहीं:
सदस्यता लें टिप्पणियाँ भेजें (Atom)


text:
आपदा व आपात स्थिति
इस आलेख में आपदा व आपात स्थिति के विषय में विस्तार से जानकारी दी गयी है।
आपदा व आपात स्थिति कं लं अइ सूचनाअक कें प्रसार करनाय क्याक आवश्यक छै?
आपदा या आपात स्थिति मे बच्चाक पर जल्दी व गंभीर परिणाम होएयत छै, ऐहन मे ओकर विशिष्ट देखभाल कै जैबाक चाही।
विश्व कें 2 करोड़ 70 लाख शरणार्थी व अपन स्थान सं हटाएल गेल व्यक्तियों मे सं 80 प्रतिशत महिलाक व बच्चे छै। लगभग 1 अरब जनसंख्या कें 1990 सं 1999 कें मध्य आपदाआक कें शिकार हुअल पड़ल छै।
आपदाक गरीबक कें काफी हदतक प्रभावित करएयत छै। आपदा सं संबंधित 90 प्रतिशत मृत्यु विकासशील देशक मे होएयत छै।
अइ दौरान विश्व भर मे 9 करोड़ बच्चा या त माइर डालल गेलएय, घायल होएल या अनाथ होएल छै या फिर विवादक कें चलते अपन माता-पिता सं अलग भ गेल छै।
आपदा व आपात स्थिति कें मुख्य संदेश-१
आपदा या आपात स्थितियक मे बच्चाक कें ओर विशेष ध्यान दे जैबाक चाही इ, खासकर ओकर स्वास्थ्य पर। अस मे खसरा कें टीका, सही भोजन व पोषक आहार शामिल छै। जखन काफी लोग साथ होएयत छै ,त ऐहन स्थिति मे बीमारी काफी जल्दी फैइल सकएय छै। एक साथ, घुटनभइर शरणार्थी शिविरक मे रहएय वाला बच्चा कें जल्द सं जल्द खसरा कें टीकाकरण कैल जैबाक चाही। ओकरा विटामिन ए की खुराक सें हो देल जैबाक चाही।
अइ प्रकार सब टीकाकरण एक बार मे हीं स्वयं असक्रि य भ जैला ला सीरिंज कें माध्यम सं कैल जैबाक चाही।
जखन बच्चा कुपोषित होय अथाव खराब स्थितियक मे रहएय रहल होय , ऐहन स्थिति मे खसरा हुअएय कें आशंका सबस सं बेसि होएयत छै।
चूंकि खसरा जल्दी फैलएयत छै , एहन मे खसरा संचबीमार बच्चाक कें अन्य बच्चा सं अलग, स्वास्थ्य कर्मियक कें देखभाल मे राखल जेबाक चाही। ओ विटामिन ए की अतिरिक्त खुराकदेल जैबाक चाही।
चूंकि खसरा जल्दी फैलएयत छै , एहन मे खसरा संचबीमार बच्चाक कें अन्य बच्चा सं अलग, स्वास्थ्य कर्मियक कें देखभाल मे राखल जेबाक चाही। ओ विटामिन ए की अतिरिक्त खुराकदेल जैबाक चाही।
खसराक कें कारण काफी जल्दी डायरिया भ जाएयत छै, अही लेल खसरा कें टीका लगाएल गेल बच्च डायरिया सं बचल रहएयत छै साथ ही, ओकरा निमोनिया होएय कें आशंका सें हो कम भ जाएयत छै।
यदि कोनों बच्चा कें प्रथम वर्ष मे सही टीकाकरण नहि भेल छै त ऐहन मे यथाशीघ्र ओकरा टीकाकरण आवश्यक होएयत छै।
आपदा व आपात स्थिति कें मुख्य संदेश-२
आपात स्थिति में स्तनपान अत्याधिक महत्वपूर्ण छै।
परिवार कें सदस्य, अन्य माताअक व स्वास्थ्य कर्मियक कें द्वारा स्तनपान करवाएय वाला माताअक कें ओ महत्वपूर्ण जानकारी देल जै चाही। ताकी ओ अपन बच्चा कें प्रथम छह माह तइक सिर्फ स्तनपान पर राखूं व आवएय वाला 2 वर्षोंक तइक ओकर स्तनपान करवाऊं। छड माह कें पश्चात, बच्चाक कें स्तनपान कें अलावा सें हों अन्य पोषक आहार देल जैबाक चाही।
खास कं ओय माताआक पर ध्यान देय जै कें ज़रूरत छै जे स्तनपान करवा रहल अछि व तनावपूर्ण स्थिति सं गुज़र रहल छै क्याकि तनाव कें कारण स्तनपान पर प्रभाव पड़एयत छै।
ओय पर नन्हा बच्चा कें ओर सें हों खास ध्यान देवाक जै चाही। जे छह माह सं कम उम्र कें छै व केवल स्तनपान पर सें हो निर्भर छै।
यदि शिशु आहार देनाएय ज़रूरी छै, तखन एकर जांच स्वास्थ्यकर्मी द्वारा कैल जेबाक चाही। कृत्रिम आहार पर पलएय वाला बच्चाक कें काफी बेसि देखभाल कें ज़रूरत होएयत छै। जकन सें हो ओ बोतल सं दूध ल रहल होय त ओकरा अकेला नहि छोड़वाकजै चाही। जाना चाहि। ओकरा दूध आदी तरल पदार्थ कप सं पिलानाय ज्यादा उचित होएयत।
आपदा व आपात स्थिति कें मुख्य संदेश-३
विवाद इत्यादि कें स्थिति मे इ सबसे सही होयएयत कें बच्चाक कें देखभाल ओकर माता- पिता या फेर घर कें कोनों वयस्क करूं। अइ सं ओकर सुरक्षा कें भावना आवएयत छै।
कोनों प्रकार कें आपात स्थिति मे, इ सरकार कों कर्तव्य छै, या संयुक्त राष्ट्र कें प्रतिनिधियक कें कर्तव्य छै कें आ अइ बात कंध्यान राखूं कें बच्चा ओकर माता-पिता अथवा अभिभावकक सं अलग नहि होंय।
यदि कोनों कारण सं बच्चा अलग होएयत छै, तखन इ सरकार अथवा अन्य प्रतिनिधियक कें कर्तव्य छै कें ऐहन बच्चाक कें विशेष ख्याल राखल जै। सरकार व अन्य प्रतिनिधियक कें सें हो कर्तव्य बनएयत छै कें ओ वे बच्चाक कें माता-पिता कें खोज करूं। व ओकर पास बच्चाक कें भेजेएय कें व्यवस्था करूं।
आपात स्थिति मे अलग भेल बच्चाक कें अंतरिम राहत पहुंचानय ज़रूरी छै। जखन तइक बच्चा अपन परिवार अथवा गोद लेल गेल परिवार तइक नहि पहुंच जाएयत, ओकर सुरक्षा व देखभाल करनाएय सरकार कें कर्तव्य छै।
आपदा व आपात स्थिति कें मुख्य संदेश-४
घर या बाहर मे होएय वाला हिंसा या विवाद बच्चाक मे भय कें निर्माण करएय सकएय छै। जखन एहन स्थितियां उत्पन्न होएयत छै, तखन बच्चाक कें ओर विशेष ध्यान देवाक ज़रूरी छै। ओकर अतिरिक्त प्रेम देनाय, ओकर अनुभूतियक कें सुननाय व समझना आवश्यक होएयत छै।
जखन अहां अपन स्थान, वस्तुक अहां साथ नहि रहएयत या भय कें वातावरण होएयत छै, तखन वयस्क सें हो अपन स्वभाव भूल जाएयत छै या भयाक्र ांत रहएयत छै, ऐहन मे बच्चा भी डर कें साए मे जीवत छै।
आपदा कें स्थिति मे अभिभावकाक कें लेल अपन बच्चाक कें प्रेम व सुरक्षा कें अनुभूति देनाय बड़ा मुश्किल होएयत छै।
किसी लड़ाई या दर्द भरा हिंसात्मक अनुभव कें बाद, इ संभव छै की बच्चाक मे तनाव कें अभिव्यक्ति कें लक्षण दिखाई दिअ। किच्छू बच्चा एकदम अंतर्मुखी भ जाएयत छै त किच्छू अचानक हिंसात्मक भ उठएयत छै। किच्छू बच्चा अपन डर कें मौन मे राखयत सें हों काफी नीक ढंग सं व्यवहार करएय लएयत छै। संभव छै की बच्चा लंबी चलएय वाला हिंसा कें आदी भ जाएं मुदा इ बात ओकरा तकलीफ अवश्य देएयत छै।
यदि बच्चाक कें कोनो समझावएय वाला सें हों मिलतय त ओ और ज्यादा दुखी भ सकएय छै।
नियमति दिनचर्या: रोजाना समय पर स्कूल जेनाएय, समय पर खेनाएय आ खेलनाएय जैना नियमति दिनचर्या बच्चों कें सुरक्षा देएयत छै।
बच्चाक कें मनोरंजक गतिविधियक कें ज़रिये सें हों ओकर तनाव कें दूर कैल जा सकएय छै। ऐहन किच्छू व्यवस्था कें जा सकएय छै की शरणार्थी शिविरक मे कोनों स्थान सुरक्षित व संवाद भरक खेलक कें लेल के राखल जै । जइ सं बिना कोनों तनाव कें सब पीड़ित परिवारक कें बच्चा ओ आकर खेल सकएय। चित्रकारी व खिलौनाक कें साथ खेलनाय व कठपुतलियक कें प्रदर्शन सें हों बच्चाक कें अपन मन कें डर दूर करएय मे सहायक होएयत छै। अपन साथ भेल घटना कें भुलावएय कें , इ बच्चाक कें तरीका होएयत छै।
बच्चाक कें इ कहएय कें लेल प्रेरित कैल जै चाही कि ओकरा कैन चीज़ के कारण तकलीफ भ रहल छै। ओकरा अपन बात कहएय कें मौका दियक जै चाही परंतु अइ बात कें दबाव नहि बनायाएल जै चाही। आएय सं पहिले किच्छू सुनायाएल जै त ओ आसानी सं कहएय सकएय छै की ओकरा क्याक महसूस भ रहल छै।
3 सं 6 वर्ष कें बीच कें बच्चक कोनों घटना कें उत्तरदायित्व कें समझएयत छै। अइ विचार के चलते ओकरा मे अपराध कें भावना घर करएय सकएय छै। अइ प्रकार कें बच्चाक कें वयस्कक कें साथ व सहारा चाही होएयत छै।
बच्चाक कें बार-बार आश्वासन कें ज़रूरत होएयत छै, ओकरा डांट या सज़ा नहि दवाक जै चाही। यदि कोनों नज़दीकी रिश्तेदार कें दूर जेनाएय पड़एय रहल होय, तखन बच्चा कें पहिले सं इ बात बताएल जैाबाक चाही। बच्चाक कें े बतायाएल जै चाही की ओ व्यक्ति कत जा रहल छै व उसकी अनुपिस्थति में उसकी देखभाल कौन करने वाला है।
चूंकि किशोर होएयत बच्चाक मे में कोनों सें होू युद्ध अथवा आपदा कें बेहतर समझ होएयत छै, ओय मे अपराध भावना बलवती होएयत छै की ओ अइ घटना कें हुअ सं रोक नहि पैलकएय। ऐहन मे ओकरा संभालनाय आ सें हों मुश्किल भ सकएय छै। संभव छै की ओ ओ सामान्य व्यवहार करएय रहल होय परंतु अइ प्रकार कें स्थिति सं उबरनाय ओकरा लेल मुश्किल होएयत छै। किशोर उम्र मे कइ बेर अत्यधिक उग्र अथवा अवसाद सं भरल व्यवहार देखएय कें मिलएयत छै। ओ अधिकारियक कें खिलाफ बगावत कयर सकएयत छै या नशीली दवाईयक कें सेवन, चोरी आदी कयर सकएय छै या एकदम चुपचाप होकर परिस्थिति कें समक्ष समर्पण सें हों कयर सकएय छै।
बच्चाक कें किशोर उम्र मे, वयस्कक कें साथ की, ज़रूरत होएयत छै। समाज मे ओकर स्थान देनाय आ सामूहिक गतिविधियक मे सक्रि य बनानाय काफी मदद कयर सकएय छै।
जे किशोर अपन परिवार पर अपेक्षाकृत कम निर्भर अछि, ओकरा ओकरएय सहपाठी, शिक्षक व समाज कें सदस्य अइ प्रकार कें स्थिति सं उबरएय मे मदद कयर सकएय छै। किशोरक कें अपन अनुभवक कें विषय मे बोलनाय व विश्वास करएय कें लायक वयस्कक कें साथ अपन मन कें बात कहएय कें मौका देल जैबाक चाही। ओकरा सामूहिक गतिविधियक मे सक्रि य कैल जेाक चाही।
यदि बच्चाक कें तनावपूर्ण स्थिती लंबा समय तइक चलएयत रहएयत त ओकरा विशेषज्ञ कें सलाह कें ज़रूरत होएयत छै।
आपदा व आपात स्थिति कें मुख्य संदेश-५
बारूदी सुरंग व गोला बारूद अत्यंत ज़ोखिम भर, होएयत छै। ओकर स्पर्श या ओकरा पार कयर जानाय खतरनाक होएयत छै। ऐहन मे बच्चाक कें लेल सुरिक्षत खेलएय कें स्थान बनेनाय ज़रूरी छै। साथ हीं, ओकरा हिदायत देल जै की ओ कोनों अनजानी वस्तु कें नहि छुऊं।
सुरंगक कई प्रकार, आकार व रंगक कें होएयत छै। खानक कें ज़मीन कें अंदर, पुआल मे अथवा घास मे छुपायाल जा सकएय छै। जंग लागल भेल खदानक भले हीं दिखाई नहि दय मुदा ओ ओतवे खतरनाक होएयत छै।
सुरंगें सामान्यत: दिखाई नहि देयएयत। युद्धाभ्यास कें क्षेत्न मे काज करएय वाला लोगक कें अत्याधिक सुरक्षा बरतनी ज़रूरी छै। सुरंग वाला क्षेत्रक कें खोपड़ी या हड्डियक कें निशान सं दर्शायाल जा सकएय छै। कोनों कें सें हो अइ स्थानक पर नहि जेबाक चाही।
सुरंगों अथवा गोला-बारूद कें छुअएल नहि जा सकएय छै। कतेकों बेर इ उपकरण ज़मीन कें संपर्क मे आनेपर विस्फोट करएयत छै। कतेकों बेर एकरा किच्छू नहि होयत छै। तखनों इ हमेशा ही खतरनाक होएयत छै। कोनों स्थान कें जला देवएय सं सुरंगक कें कुछ नहि बिगड़लय व ओ स्थान कें सुरक्षित नहि कहल जा सकएयत छै।
किच्छू सुरंग वज़न हटैला पर, किच्छू कें खींचला पर अथवा कोनों कें हिलेला या स्पर्श करएय पर विस्फोट होएयत छै। ककरों ऐहन स्थान पर नहि जेबाक चाही। जत एकर हुअय कें होएय। जत कतोउ एकटा सुरंग होएयत छै, अन्य सुरंगक कें हुअ कें आशंका सें होएयत छै।
यदि सुरंगक कें कारण दुर्घटना होएयत छै:
रक्त स्राव पर ओकर रूकने तइक सही दबाव बनाएल राखूं
यदि रक्तस्राव बंद नहि भ रहल छै त, तखन घाव कें ऊपर एकटा बंधन बांध दिअ आ चिकित्सकीय सहायता प्राप्त करूं। यदि सहायता मिलएय मे देर होएयत छै, तखन प्रत्येक घंटाक मे बंधन कें खोलय रक्त स्राव कें जांच करूं।यदि रक्त स्राव बंद भ जाएयत छै, तखन बंधन कें खोल दिअ।
यदि बच्चा सांस ल रहल छै परंतु बेहोश छै त ओकरा एक से दोसर दिशा मे धकेलएय जइ स ओकर जीभ कें कारण सांस लेवाएय में अवरोध पैदा नहि होय। व्यावसायिक रूप सं इ आश्वस्त कयर लेनाय सही होएयत की इ क्षेत्र सुरिक्षत छै या नहि।
स्त्रोत : यूनीसेफ


text:
अवतार दिवस
आई किछु बचपन के घटना सभ याद आबी रहल अछि. साल में एक बेर १५ दिन के लेल महादेव के पूजा पाठ होइत छलन्हि. चकौती सं एकटा पंडित जी अबैत छलखिन आ ओ लखराम आ ओही के संगे महामृत्युंजय मंत्रक जाप करैत छलखिन. माँ आ पिताश्री बड़ी श्रध्दा सं पूजन में लागल रहैत छलखिन. आ हमर ता गप्पे नहिं पुछू – बस मस्त रहैत छलहुं – प्रतिदिन ११००० महादेव बनाबय में – बच्चा के की चाही – कोनों विधि पढ़ नहिं परय.
प्रायः पंडित जी आ सुधानंद बाबा के देखियन्ही – हमर जन्मकुंडली ल – पिताश्री संगे किछु विचार – विमर्श करैत रहैत छलखिन्ह.
हमरा प्रमाणपत्र सभ पर हमर जन्मतिथि ५ मई १९८० अंकित छै. आ हमहूँ अहि तिथि के अपन जन्मदिन मानैत रहलहुं.
बात छै सन १९९८ के – एक दिन माँ सं आग्रह केलियन्हि जे हम अपन जन्मकुंडली देख चाहैत छी.
माँ के त कोनों आपत्ति नहिं भेलन्हि – मुदा पिताश्री मना क देलखिन्ह – की हेतै जन्मकुंडली देख क?
आ फेर भरि पेट उपदेश भेटल – ज्योतिषी-पंडित के फेर में नहिं परी, सभ किछु अपना कर्म स होइत छै – जन्मकुंडली फालतू के चीज होइत छै आदि आदि
खैर कोनों तरहें पेटी में सं जन्मकुंडली निकालल – आ चोरी-चोरी देखल जे हमर वास्तविक जन्मतिथि अछि की.
आ हमरा पता लागल जे आजुक दिन अर्थात ८ अप्रील१९८०(विक्रम संवत २०३७) हम अवतरित भेल रही.